
Izziņa par atzinumos sniegtajiem iebildumiem


	Likumprojekts “Inovatīvas uzņēmējdarbības un prioritāro investīciju atbalsta likums”


(dokumenta veids un nosaukums)

I. Jautājumi, par kuriem saskaņošanā vienošanās nav panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	5
	6

Informācija par starpministriju (starpinstitūciju) sanāksmi vai elektronisko saskaņošanu

	
	

	Datums
	13.09.2021, 16.09.2021, 25.11.2021, 22.02.2022, 25.02.2022, 01.03.2022., 23.03.2022., 26.04.2022., 05.05.2022., 08.06.2022., 21.06.2022., 22.06.2022., 29.07.2022., 31.08.2022., 02.09.2022.

	
	

	Saskaņošanas dalībnieki
	[bookmark: _Hlk113017747]Tieslietu ministrija, Finanšu ministrija, Valsts Kanceleja, Jaunuzņēmumu asociācija, Latvijas Darba devēju konfederācija, Ārvalstu investoru padome (FICIL), Latvijas Tirdzniecības un rūpniecības kamera, Latvijas Eksportētāju asociācija, Latvijas Pašvaldību savienība

	  
	

	
	
	



	Saskaņošanas dalībnieki izskatīja šādu ministriju (citu institūciju) iebildumus
	
	Tieslietu ministrija, Finanšu ministrija, Valsts kanceleja

	  
	

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	Ārvalstu investoru padome (FICIL), Latvijas Tirdzniecības un rūpniecības kamera, Latvijas Eksportētāju asociācija

	  
	

	  
	



II. Jautājumi, par kuriem saskaņošanā vienošanās ir panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	11.
	1.pants. Likuma mērķis
Šī likuma mērķis ir sekmēt Latvijas tautsaimniecības re-industrializāciju un produktivitātes kāpināšanu,   noteikt kārtību, kādā piesaistāmi un apkalpojami prioritārie investīciju projekti, kā arī noteikt kārtību, kādā ir pieejams  valsts atbalsts uzņēmējdarbības, investīciju piesaistes un mājokļu pieejamībai.
	Tieslietu ministrijas 16.09.2021. iebildums: 
Likumprojekta 1. pants paredz, ka “likuma mērķis ir sekmēt Latvijas tautsaimniecības re-industrializāciju un produktivitātes kāpināšanu, noteikt kārtību, kādā piesaistāmi un apkalpojami prioritārie investīciju projekti, kā arī noteikt kārtību, kādā ir pieejams  valsts atbalsts uzņēmējdarbības, investīciju piesaistes un mājokļu pieejamībai”.
Lūdzam izvērtēt un precizēt likumprojekta 1. pantu, ņemot vērā, ka, formulējot likuma mērķi, pēc iespējas jākoncentrējas uz to, kas jāsasniedz ar šo likumu, nevis, ko likums regulē vai nosaka. Regulēšana kā tāda nav un nevar būt likuma mērķis. Likuma mērķis ir sasniegt labāku, tiesiskāku, efektīvāku, veiksmīgāku vai ekonomiski pamatotāku kādas situācijas risinājumu tiesisko attiecību virzību . Vēršam uzmanību arī uz to, ka, piemēram, nepieciešamība noteikt pastāvīgu tiesisko regulējumu par prioritāro investīciju projektu "zaļo koridoru", ir likuma izstrādes pamatojums, kas norādāms projekta anotācijā, nevis likuma mērķis.
Papildus vēršam uzmanību, ka, piemēram, likumprojekta 3. panta pirmajā daļā un 4. panta otrajā daļā ietvertais pilnvarojums Ministru kabineta noteikumu izdošanai lielā mērā deleģē likumprojekta 1. pantā minētās kārtības noteikšanu Ministru kabinetam, līdz ar to nevar uzskatīt, ka likumprojekts noregulē minētos jautājumus.
	Iebildums ir ņemts vērā; veiktas atbilstošas izmaiņas likumprojektā un anotācijā.
	2. pants. Likuma mērķis
Likuma mērķis ir palielināt ilgtspējīgu un sociāli atbildīgu investīciju piesaisti prioritārajiem investīciju sektoriem un tautsaimniecībai nozīmīgiem investīciju projektiem.

Anotācijas sadaļas “Tiesību akta projekta anotācijas kopsavilkums” un ”2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”.  


	22.
	Likumprojekta un anotācijas teksts. 
	Tieslietu ministrijas 16.09.2021. iebildums: Likumprojekta 1. pants noteic, ka viens no likuma mērķiem ir noteikt kārtību, kādā pieejams “valsts atbalsts uzņēmējdarbības (..) pieejamībai”. Līdzīgi termini “valsts atbalsts uzņēmējdarbībai”, “valsts atbalsta programmas”, “atbalsta programmas”, “atbalsta pasākumi”, “valsts atbalsta piešķiršanas nosacījumi”, “ kārtība, kādā tiek piešķirts valsts atbalsts”, “valsts atbalstu iesniegšana” lietoti daudzkārt visā likumprojekta tekstā. Vienlaikus likumprojektā minēts arī termins “komercdarbības atbalsts”. 
Lūdzam skaidrot, vai ar terminu “valsts atbalsts” likumprojekta izpratnē jāsaprot komercdarbības atbalsts Komercdarbības atbalsta kontroles likuma izpratnē un nepieciešamības gadījumā atbilstoši precizēt likumprojektā lietoto terminoloģiju. Savukārt gadījumā, ja likumprojektā lietotie termini “valsts atbalsts” un “komercdarbības atbalsts” lietoti atšķirīgās nozīmēs, lūdzam skaidrot termina “valsts atbalsts” tvērumu, kā arī apsvērt minētā termina definēšanu likumprojektā vai aizstāt to ar citu, piemērotāku terminu. 
Norādām arī, ka visā likumprojekta tekstā nepieciešams ievērot konsekvenci terminu “valsts atbalsts”, “valsts atbalsta programmas”, “atbalsta programmas”, “atbalsta pasākumi” u.tml. izmantošanā.


	Iebildums ir ņemts vērā. Likumprojekts ir papildināts ar pantu “1. pants. Likumā lietotie termini”, kā arī ir saskaņota likuma tekstā un anotācijā lietotā terminoloģija. 

Papildus skaidrojam, ka atbalsta pasākumi šī likumprojekta ietvaros ir atbalsta instrumenti uzņēmējdarbības un prioritāro investīciju veicināšanai, kas ietver valsts atbalstu (komercdarbības atbalsts “Komercdarbības atbalsta kontroles likuma” izpratnē), kā arī nefinansiālu atbalstu (atvieglota projektu apkalpošanas kārtība un inovācijas un eksperimentēšanu atbalstoša regulējuma ietvars).
Valsts atbalsta programma it tiesību akts, uz kuru pamata tiek piešķirts valsts atbalsts saimnieciskās darbības veicējiem. 


	1. pants. Likumā lietotie termini
Likumā ir lietoti šādi termini:
1) prioritāro investīciju projekts – projekts, kas sekmē attīstības plānošanas dokumentos, nacionālās industriālās politikas vai digitālās transformācijas politikas jomā noteikto mērķu sasniegšanu vai veicina tādu tirgus nepilnību novēršanu, kas kavē šo mērķu efektīvu sasniegšanu;
2) inovāciju zona – teritorija, kurā komersanti un zinātniskās institūcijas var prototipēt, pārbaudīt un mērogot inovatīvus produktus, tehnoloģijas un pakalpojumus attiecīgo risinājumu komercializācijai, un šādu darbību īstenošanai ir izveidota nepieciešamā infrastruktūra un darbību īstenošanas tiesiskais ietvars;
3) regulatīvā smilškaste – konkrēts tiesiskais ietvars, kur darbojas no vispārējā regulējuma atšķirīgi nosacījumi, kura ietvaros komersanti un zinātniskās institūcijas var testēt un pārbaudīt inovatīvus produktus, pakalpojumus vai uzņēmējdarbības modeļus.
4) tautsaimniecībai nozīmīgs investīciju projekts – projekts, kura mērķis ir būtiski veicināt valsts vai reģiona ilgtspējīgu ekonomisko attīstību, uzlabot ražošanas potenciālu, palielināt nodarbinātību un radīt ienākumus.

	33.
	2. pants. Likuma darbības joma
(1) Likums nosaka prioritāro investīciju projektu apkalpošanas kartību;
(2) Likuma nosacījumus piemēro investīciju projektiem, kas ir uzskatāmi par prioritāro investīciju projektiem atbilstoši šī likuma 3.panta pirmajai daļai vai tiek īstenoti atbilstoši šī likuma 4.pantā minētajiem noteikumiem. 

	Tieslietu ministrijas 16.09.2021. iebildums: Saskaņā ar likumprojekta 2.  pantu likumprojekts nosaka prioritāro investīciju projektu apkalpošanas kārtību un to “piemēro investīciju projektiem, kas ir uzskatāmi par prioritāro investīciju projektiem atbilstoši šī likuma 3. panta pirmajai daļai vai tiek īstenoti atbilstoši šī likuma 4. pantā minētajiem noteikumiem”. Savukārt no likumprojekta 1. panta, kā arī 5. un 6. panta izriet, ka papildus prioritāro investīciju projektu apkalpošanai likumprojekts regulē atbalsta piešķiršanu vietējām kopienām, investīciju piesaistei, uzņēmējdarbības attīstībai un mājokļu pieejamībai. Līdzīgs skaidrojums ietverts arī likumprojekta anotācijā (proti, skaidrots, ka likumprojektā plānots regulēt gan Covid-19 infekcijas izplatības seku pārvarēšanas likuma 59. pantā minētos jautājumus, gan vēl vairākas citas jomas). 
Ievērojot minēto, secināms, ka pašreizējā redakcijā likumprojekta 2. pantā definētā likuma darbības joma neatbilst likumprojekta 1. pantā definētajam mērķim un likumprojektā regulētajiem jautājumiem, un līdz ar to, sistēmiski lasot minētās likumprojekta normas, nav saprotams, uz kādiem jautājumiem likumprojekts vispār attiecas. Vēršam uzmanību, ka parasti likuma darbības jomu norāda, lai noteiktu konkrētā likuma ierobežotu piemērojamību vai izņēmumus, t.i., identificētu konkrētu (šaurāku) likuma piemērojamību, piemēram, attiecībā uz noteiktām personām vai noteiktiem tiesisko attiecību veidiem.
Vēršam uzmanību arī uz to, ka Covid-19 infekcijas izplatības seku pārvarēšanas likuma 59. pants, kura regulējums, saskaņā ar likumprojekta anotācijā sniegto skaidrojumu, tiek pārnests uz likumprojektu, nedefinē un neregulē “prioritāros investīciju projektus”, bet gan tikai paredz, ka pastāv prioritāri investīciju projektu sektori, kurus nosaka Ministru kabinets. Ņemot vērā, ka likumprojekta 3. panta pirmajā daļā ietvertais pilnvarojums Ministru kabinetam pēc būtības atkārto Covid-19 infekcijas izplatības seku pārvarēšanas likuma 59. panta otrajā daļā ietverto pilnvarojumu (t.i., neparedz prioritāro investīciju projektu apkalpošanas kārtību, kā minēts likumprojekta 2. pantā, bet paredz noteikt prioritāros sektorus), secināms, ka šobrīd likumprojekta 4. pants neatbilst likumprojekta 2. pantā minētajai darbības jomai.
Ievērojot minēto, lūdzam izvērtēt un precizēt likumprojekta 2. pantu vai attiecīgi pārējo likumprojekta tekstu.
	Iebildums ir ņemts vērā. Likumprojekta 3. pants “Likuma darbības joma” ir precizēts. 
	3. pants. Likuma darbības joma
Likums attiecas uz investīcijām prioritārajās jomās, kuras tiek īstenotas nacionālās industriālās politikas vai digitālās transformācijas politikas rīcības virzienu ietvaros, kā arī ir attiecināms uz prioritāro investīciju sektoru ekosistēmu veidošanu un esošo ekosistēmu attīstību un paplašināšanu, tai skaitā – inovāciju zonām un regulatīvām smilškastēm.


	44. 
	3. pants. Prioritāro investīciju projektu apkalpošana 
(1) Ministru kabinets izdod noteikumus, kas nosaka prioritāro investīciju projektu sektorus, saimnieciskās darbības veicēju kvalifikācijas kritērijus un investīciju projektu apstiprināšanas kārtību, valsts pārvaldes uzdevumu ietvaros sniedzamo pakalpojumu sarakstu un gadījumus, kad tiešās un pastarpinātās pārvaldes iestādes, kā arī privātpersonas, kuras ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā, nodrošina attiecīgo pakalpojumu sniegšanu prioritārā kārtībā un termiņā, un pamatprincipus prioritāro investīciju projektu apkalpošanai.
(2) Ja šā panta pirmajā daļā minētajā sarakstā ietverto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.
(3) Informāciju par apstiprinātajiem prioritāro investīciju projektiem Latvijas Investīciju un attīstības aģentūra publicē oficiālajā izdevumā "Latvijas Vēstnesis" triju darbdienu laikā no projekta apstiprināšanas brīža.
(4) Šā panta pirmajā daļā minētie tiesību subjekti, kuri ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā ir atbildīgi par šī panta otrā daļā minētā pienākumu savlaicīgu izpildi.

	Tieslietu ministrijas 16.09.2021. iebildums: Lūdzam pārskatīt (pārstrukturēt) likumprojekta 3. pantu. Piemēram, ierosinām minēto pantu sadalīt divos atsevišķos pantos, no kuriem vienā būtu iekļauts regulējums tieši attiecībā uz prioritārajiem investīciju projektiem un to apstiprināšanu, savukārt otrā – pamatnosacījumi un principi “zaļā koridora” pieejas piemērošanai. Šobrīd likumprojekta 3. pantā ar atsevišķām izmaiņām un papildinājumiem ir pārrakstīts Covid-19 infekcijas izplatības seku pārvarēšanas likuma 59. pants, tomēr, ņemot vērā, ka prioritāro investīciju projektu atbalstam tiek izstrādāts atsevišķs likums, šāda pārrakstīšana neiederas likumprojekta vispārējā struktūrā un apgrūtina likumprojekta uztveri kopumā. Piemēram, nav skaidrs, vai un kā likumprojekta 3.panta otrajā daļā minētais saīsinātais pakalpojumu sniegšanas termiņš attiecināms uz likumprojekta 4. un 5. pantā minētajiem projektiem.

	Iebildums ir ņemts vērā, un minētais pants ir sadalīts: 4. pantā ir noteikti prioritāro investīciju projektu pamatkritēriji un ietverts deleģējums MK izdot noteikumus par prioritāro investīciju projektu saskaņošanas un īstenošanas kārtību, savukārt 6. pantā ir definēta  prioritāro investīciju projektu apkalpošanas īpašā kārtība.

Papildus skaidrojam, ka saīsinātais pakalpojumu sniegšanas termiņš attiecas tikai uz tiem projektiem, kuri atbilst likumprojekta 4. pantā noteiktajām prasībām, tai skaitā arī specifiskajiem kvalificēšanās kritērijiem, kuri tiks noteikti Ministru kabineta noteikumos par prioritāro investīciju projektu apkalpošanu (atbilstoši 4. panta piektajā daļā ietvertajam deleģējumam). Savukārt 5. panta minēto valsts atbalsta programmu ietvaros īstenotie projekti kvalificējas prioritāro investīciju projekta statusam un tiek apkalpoti prioritārā kārtībā un termiņā tikai tad, ja tie izpilda 4. panta prasības. 
	Likumprojekta 4. pants, 5. pants, 6. pants. 

Anotācijas sadaļa ”2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”.  

	55.
	Likumprojekta teksts.
	Tieslietu ministrijas 16.09.2021. iebildums: Lūdzam likumprojektā skaidri definēt, kas ir “prioritārie investīciju projekti”, kā arī skaidri definēt šādu projektu (un citu likumprojekta ietvaros īpaši atbalstāmu investīciju projektu) atšķirīgā tiesiskā režīma pamatnoteikumus un šādu projektu apkalpošanas pamatprincipus. Saskaņā ar likumprojekta anotācijas I sadaļā minēto, “likumprojekts ir izstrādāts ar mērķi noteikt tiesisko kārtību pastāvīgā prioritāro investīciju “zaļā koridora” apkalpošanai”. Norādām, ka šobrīd likumprojekts šo mērķi nesasniedz, jo no likumprojektā ietvertais regulējuma, kā arī likumprojekta anotācijas kopumā nav skaidrs, kas ir minētie prioritārie investīciju projekti (piemēram, kādi ir ar šādiem projektiem sasniedzamie īpašie mērķi), kā izpaužas to prioritāte salīdzinājumā ar citiem investīciju projektiem, kādi ir šādu projektu apstiprināšanas pamatprincipi utt. Norādām, ka šādi pamatjautājumi risināmi likumprojektā, nevis deleģējami Ministru kabinetam. 
Vēršam uzmanību arī uz to, ka papildus “prioritāriem investīciju projektiem” likumprojekta 4. panta otrajā daļā minētas arī “valsts atbalsta programmas investīciju projektu īstenošanai”, īpaši izdalot “stratēģiski svarīgus un sabiedrības interesēm nozīmīgus investīciju projektus”, un ne no likumprojekta, ne tā anotācijas nav skaidrs, vai minētie stratēģiski svarīgie un sabiedrības interesēm nozīmīgie investīciju projekti ir “īpašāki” par pārējiem šajā pantā minētajiem projektiem, piemēram, vai uz šiem projektiem attieksies īpašs tiesiskais projektu apkalpošanas un pakalpojumu sniegšanas režīms utt.
	Iebildums ir ņemts vērā. Likumprojekts papildināts ar prioritāro investīciju projektu kritērijiem (4. pants) un šādu projektu apkalpošanas pamatprincipiem (6. pants).

Termins “stratēģiski svarīgi un sabiedrības interesēm nozīmīgi investīciju projekti” ir labots un tā vietā lietots “prioritārie investīciju projekti”. 
	4. pants. Prioritāro investīciju projekti (..)
6. pants. Prioritāro investīciju projektu apkalpošanā iesaistīto valsts pārvaldes iestāžu uzdevumi

	66.
	4. pants. Atbalsts investīciju piesaistei un uzņēmējdarbības veicināšanai
(1) Lai nodrošinātu Latvijas tautsaimniecības re-industrializāciju un produktivitātes kāpināšanu, mājokļu pieejamības veicināšanu, uzņēmumiem pieejamas valsts atbalsta programmas investīciju projektu īstenošanai.

	Tieslietu ministrijas 16.09.2021. iebildums: Likumprojekta 4. pantā, kā arī citviet likumprojekta tekstā lietots termins “uzņēmums”. Lūdzam skaidrot, kas (kādi subjekti) tiek aptverti it minēto terminu, kā arī nepieciešamības gadījumā aizstāt minēto terminu ar Latvijas normatīvajos aktos lietotajiem terminiem “komersants”, “saimnieciskās darbības veicējs” vai tamlīdzīgi. Tai skaitā vēršam uzmanību, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu.
Vēršam uzmanību arī uz to, ka likumprojektā izmantotā terminoloģija atbalsta saņēmēju apzīmēšanai ir nekonsekventa – lietoti termini “uzņēmums”, “uzņēmējs”, “komersants”, “saimnieciskās darbības veicējs”. Līdz ar to viss likumprojekta teksts precizējams atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 2.2. apakšpunktam, nodrošinot terminoloģijas konsekvenci.
	Iebildums ir ņemts vērā. Termina “uzņēmums” vietā ir lietoti attiecīgi komercdarbības un saimnieciskās darbības subjektu termini “komersants” (prioritāro investīciju projektu īstenotāju gadījumā) un “saimnieciskās darbības veicējs” (atbalsta programmu gadījumā). 
	Likumprojekta teksts. 

	77. 
	3.pants 
(4) Šā panta pirmajā daļā minētie tiesību subjekti, kuri ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā ir atbildīgi par šī panta otrā daļā minētā pienākumu savlaicīgu izpildi.

4.pants
(3) Par šā panta minēto valsts atbalsta pasākumu izstrādi ir atbildīga Ekonomikas ministrija. Gadījumos, ja cita nozaru ministrija izstrādā valsts atbalsta pasākumu, kas atbilst šim pantam  valsts atbalsta pasākums ir saskaņojams ar Ekonomikas ministriju.


	Tieslietu ministrijas 16.09.2021. iebildums: Likumprojekta 3. panta ceturtajā daļā noteikts, ka “tiesību subjekti (..) ir atbildīgi par šī panta otrā daļā minētā pienākumu savlaicīgu izpildi”. Lūdzam skaidrot, kā izpaudīsies konkrētā atbildība, it īpaši ņemot vērā, ka likumprojekts neparedz tiesību normas par personu atbildību par likuma pārkāpumiem. Tieslietu ministrijas ieskatā minētā likumprojekta 3. panta ceturtā daļa ir deklaratīva (tai nav juridiskas slodzes) un līdz ar to lieka un svītrojama. Citstarp vēršam uzmanību, ka atbildība par likuma normu neievērošanu tiek noteikta konkrētos nozaru likumos, Krimināllikumā, likumos par amatpersonu disciplināratbildību. Pienākums atlīdzināt nodarītos zaudējumus ir noteikts Civillikumā. Līdz ar to šādas nekonkrētas normas par atbildību iekļaušana likumprojektā ir lieka.
Savukārt gadījumā, ja minētās normas mērķis bija noteikt, kuras iestādes kompetencē ir veikt attiecīgu uzdevumu, lūdzam vārdu “ir atbildīgi” vietā lietot korektāku terminu, piemēram “nodrošina” vai tamlīdzīgi. Minētais attiecas arī uz vārda “atbildība” lietojumu likumprojekta 4. panta trešajā daļā.
	Iebildums ir ņemts vērā. Termina “atbildīgs” vietā lietots “nodrošina”, kā arī ir precizēti iesaistīto institūciju pienākumi un uzdevumi.

Papildināta anotācijas sadaļa ”2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”.  
	Likumprojekta teksts


	88.
	4. pants. Atbalsts investīciju piesaistei un uzņēmējdarbības veicināšanai
(1) Lai nodrošinātu Latvijas tautsaimniecības re-industrializāciju un produktivitātes kāpināšanu, mājokļu pieejamības veicināšanu, uzņēmumiem pieejamas valsts atbalsta programmas investīciju projektu īstenošanai.
	Tieslietu ministrijas 16.09.2021. iebildums: Lūdzam precizēt likumprojekta 4. panta pirmo daļu, ņemot vērā, ka vārdi “lai nodrošinātu Latvijas tautsaimniecības re-industrializāciju un produktivitātes kāpināšanu, mājokļu pieejamības veicināšanu (..)” dublē likumprojekta 1. pantā noteikto.

	Iebildums ir ņemts vērā. Attiecīgā norma ir precizēta.
	5. pants. Valsts atbalsts uzņēmējdarbības veicināšanai 
(1) Valsts atbalsts tiek sniegts tādiem prioritāro investīciju un tautsaimniecībai nozīmīgiem projektiem, kas atbilst 4.panta noteiktajām prasībām.
(2) Valsts atbalsts uzņēmējdarbības veicināšanai prioritārajos investīciju projektos un tautsaimniecībai nozīmīgos investīciju projektu piesaistei tiek sniegts atbalsta programmas vai ad-hoc atbalsta ietvaros.

	99.
	4. pants. Atbalsts investīciju piesaistei un uzņēmējdarbības veicināšanai
(1) Lai nodrošinātu Latvijas tautsaimniecības re-industrializāciju un produktivitātes kāpināšanu, mājokļu pieejamības veicināšanu, uzņēmumiem pieejamas valsts atbalsta programmas investīciju projektu īstenošanai.
	Tieslietu ministrijas 16.09.2021. iebildums: Tiesiskās skaidrības, precizitātes un pārskatāmības nolūkos lūdzam precizēt  (strukturēt) likumprojekta 4. panta pirmajā daļā ietverto pilnvarojumu Ministru kabineta noteikumu izdošanai, piemēram, sadalot to apakšpunktos (līdzīgi, kā likumprojekta 4. panta otrajā daļā).

	Iebildums ir ņemts vērā. Pilnvarojums Ministru kabinetam ir sadalīts 3 apakšpunktos: 1) valsts atbalsta programmām komercdarbības veicināšanai prioritārajos sektoros un tajos nosakot: (..); 2) prioritāro investīciju projektu saskaņošanas un īstenošanas kārtību, tajos nosakot: (..); 3) izmēģinājumu poligonu un  “regulatīvo smilškastu” izveides kārtību,  nosakot: (..).



	5. panta trešā daļa: 
(3) Ministru kabinets nosaka kārtību, kurā nosaka:
1) attiecīgās komercdarbības atbalsta programmas pieejamo finansējumu;
2) kārtību un kritērijus, kādā tiek piešķirts komercdarbības atbalsts, tai skaitā, ad-hoc atbalsts;
3) kārtību, kādā īsteno komercdarbības atbalsta programmu;
4) atbalstāmo darbību un izmaksu attiecināmības nosacījumus;
5) atbalsta uzskaiti, neatbalstāmās nozares un darbības;
6) citus komercdarbības atbalsta vai ad-hoc atbalsta kontroles nosacījumus.

	110.
	4.pants (2) Ministru kabinets nosaka atsevišķus papildus atbalsta pasākumus komercdarbības veicināšanai, mājokļu pieejamības atbalstam un investīciju piesaistei, izdodot noteikumus par:
1)  atbalsta programmām un tajos nosakot:

	[bookmark: _Hlk84593124]Tieslietu ministrijas 16.09.2021. iebildums: Lūdzam precizēt likumprojekta 4. panta otro daļu (pilnvarojumu Ministru kabinetam) atbilstoši Noteikumu Nr. 108 47. punktam. Tāpat aicinām 4. panta otrās daļas 1.apakšpunktu precizēt atbilstoši Noteikumu Nr. 108 2.2. un 2.3. apakšpunkta prasībām (t.sk. gramatiski saskaņot to ar likumprojekta 4. panta otrās daļas ievadteikumu).

	Iebildums ir ņemts vērā. Attiecīgais pants ir precizēts atbilstoši MK noteikumu Nr. 108 47.punktam un 2.2. un 2.3. apakšpunktiem. 
	5. panta trešā daļa: 
(3) Ministru kabinets nosaka kārtību, kurā nosaka:
1) attiecīgās komercdarbības atbalsta programmas pieejamo finansējumu;
2) kārtību un kritērijus, kādā tiek piešķirts komercdarbības atbalsts, tai skaitā, ad-hoc atbalsts;
3) kārtību, kādā īsteno komercdarbības atbalsta programmu;
4) atbalstāmo darbību un izmaksu attiecināmības nosacījumus;
5) atbalsta uzskaiti, neatbalstāmās nozares un darbības;
6) citus komercdarbības atbalsta vai ad-hoc atbalsta kontroles nosacījumus.

	111.
	4.pants (3) Par šā panta minēto valsts atbalsta pasākumu izstrādi ir atbildīga Ekonomikas ministrija. Gadījumos, ja cita nozaru ministrija izstrādā valsts atbalsta pasākumu, kas atbilst šim pantam  valsts atbalsta pasākums ir saskaņojams ar Ekonomikas ministriju.

	Tieslietu ministrijas 16.09.2021. iebildums: Lūdzam skaidrot likumprojekta 4. panta trešās daļas būtību un nepieciešamības gadījumā to svītrot. Vēršam uzmanību, ka no minētā panta otrās daļas jau izriet, ka minētos valsts atbalsta pasākumus un to īstenošanas kārtību apstiprina ar Ministru kabineta noteikumiem – t.i., šādu pasākumu izstrādē un apstiprināšanā piemērojama vispārējā normatīvo aktu izstrādāšanas, saskaņošanas un apstiprināšanas kārtība, un nav skaidrs, kāpēc papildus prasība par pasākumu saskaņošanu ministriju starpā jāietver likumprojektā.
Ja likumprojekta 4. panta trešās daļas uzdevums ir nodrošināt, ka atbalsta pasākumu ieceres tiek savlaicīgi, vēl pirms normatīvā akta projekta izstrādes un saskaņošanas sākuma, apspriestas un saskaņotas ar Ekonomikas ministriju, šo tiesību normu nepieciešams pārformulēt.
	Iebildums ir ņemts vērā un teikums “Gadījumos, ja cita nozaru ministrija izstrādā valsts atbalsta pasākumu, kas atbilst šim pantam  valsts atbalsta pasākums ir saskaņojams ar Ekonomikas ministriju” ir svītrots. 
	-


	112.
	6.pants Uzņēmējdarbībai un investīciju piesaistei labvēlīga vide
(1) Veicot prioritāro investīciju projektu apkalpošanu, kas minēta šā likuma 3.pantā, Ministru kabineta noteiktā valsts pārvaldes iestāde identificē problēmjautājumus un sagatavo priekšlikumus uzņēmējdarbības vides sakārtošanai un administratīvā sloga mazināšanai, un iesniedz Ekonomikas ministrijai.
(2) Ekonomikas ministrija sadarbībā ar uzņēmējus pārstāvošajām organizācijām un nozaru ministrijām veic šā panta pirmajā daļā minēto priekšlikumu analīzi un nosaka konkrētus uzdevumus turpmākai rīcībai.

	Tieslietu ministrijas 16.09.2021. iebildums: Likumprojekta 6. pants paredz, ka valsts pārvaldes iestādes, identificējot problēmjautājumus, sagatavo priekšlikumus uzņēmējdarbības vides sakārtošanai un administratīvā sloga mazināšanai, un iesniedz tos Ekonomikas ministrijai. Savukārt Ekonomikas ministrija sadarbībā ar uzņēmējus pārstāvošajām organizācijām un nozaru ministrijām veic šā panta pirmajā daļā minēto priekšlikumu analīzi un nosaka konkrētus uzdevumus turpmākai rīcībai.
Norādām, ka pienākums analizēt tiesisko situāciju, izstrādāt priekšlikumus (un veikt faktiskus pasākumus) izriet no citiem normatīvajiem aktiem, it īpaši no Valsts pārvaldes iekārtas likuma 10.panta (piemēram, 10.panta sestā daļa: “Valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Tās pienākums ir vienkāršot un uzlabot procedūras privātpersonas labā”; 10.panta astotā daļa: “valsts pārvaldi organizē pēc iespējas ērti un pieejami privātpersonai”; 10.panta desmitā daļa:  “valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu”). Turklāt šādi pienākumi, piemēram, administratīvā sloga mazināšanai, iestādēm ir ne tikai attiecībā uz prioritāru investīciju projektu apkalpošanu, bet uz jebkuru privātpersonu. Valsts pārvaldes iekārtas likums arī nosaka iestāžu pienākumu sadarboties šo uzdevumu izpildē.
Līdz ar to likumprojekta 6. pantā ietvertais regulējums pēc būtības dublē Valsts pārvaldes iekārtas likuma 10. pantu. Izvērtējams ir arī uzdevums Ekonomikas ministrijai noteikt “konkrētus uzdevumus turpmākai rīcībai”, ņemot vērā, ka šāda turpmāka rīcība var, piemēram, ietvert grozījumus normatīvajos aktos. Tāpat jānorāda, ka vispārīgi nevienas ministrijas (vai ministra) kompetencē nav dot rīkojumus citai ministrijai (vai ministram). Līdz ar to minētā frāze nepieciešamības gadījumā precizējama, piemēram, nosakot, ka ministrija izstrādā normatīvo aktu projektus vai veicina sadarbības līgumu slēgšanu valsts pārvaldē, vai tml.
Ievērojot minēto, lūdzam apsvērt iespēju likumprojekta 6. pantu izslēgt, atbilstošus uzdevumus ministrijām, ja nepieciešams, iekļaujot Ministru kabineta sēdes protokollēmuma projektā.
	Iebildums ir ņemts vērā. Attiecīgais pants ir precizēts. 
	

	113.
	Anotācijas I sadaļa: “likumprojekts ir izstrādāts ar mērķi noteikt tiesisko kārtību pastāvīgā prioritāro investīciju “zaļā koridora” apkalpošanai, pārnesot Covid-19 infekcijas izplatības seku pārvarēšanas likuma 59. panta nosacījumus uz šo likumprojektu”.
	Tieslietu ministrijas 16.09.2021. iebildums: Vēršam uzmanību, ka pēc likumprojekta spēkā stāšanās, likumprojektā ietvertais regulējums dublēs un atsevišķos jautājumos konfliktēs ar Covid-19 infekcijas izplatības seku pārvarēšanas likuma 59. pantā ietverto regulējumu. Tāpat pēc likumprojekta spēkā stāšanās likumprojekta Pārejas noteikumu 1. punktā minētajiem Ministru kabineta noteikumiem, ņemot vērā likumprojekta 3. panta pirmajā daļā ietverto pilnvarojumu, pastāvēs divi paralēli pilnvarojumi divos likumos. 
[bookmark: _Hlk82606863][bookmark: _Hlk82607941]Ņemot vērā minēto, kā arī likumprojekta anotācijas I sadaļā norādīto skaidrojumu, ka “likumprojekts ir izstrādāts ar mērķi noteikt tiesisko kārtību pastāvīgā prioritāro investīciju “zaļā koridora” apkalpošanai, pārnesot Covid-19 infekcijas izplatības seku pārvarēšanas likuma 59. panta nosacījumus uz šo likumprojektu”, lūdzam vienlaikus ar likumprojektu virzīt izskatīšanai arī tiesību akta projektu, kas paredzētu Covid-19 infekcijas izplatības seku pārvarēšanas likuma 59. panta izslēgšanu. 
Atbilstoši minētajam lūdzam arī papildināt ar attiecīgu informāciju likumprojekta anotācijas IV sadaļu.
	Iebildums ir ņemts vērā un sagatavoti grozījumi COVID-19 infekcijas izplatības seku pārvarēšanas likumā, paredzot 59. panta izslēgšanu. 
Veiktas atbilstoši precizējumi anotācijas  IV sadaļā “Tiesību akta projekta ietekme uz spēkā esošo tiesību normu sistēmu”. 
	Anotācijas IV sadaļa “Tiesību akta projekta ietekme uz spēkā esošo tiesību normu sistēmu”, 1. punkts: “Lai novērstu divu regulējumu vienlaicīgu pastāvēšanu, vienlaikus ar likumprojektu izskatīšanai tiek virzīts arī tiesību akta grozījumu projekts, kas paredz Covid-19 infekcijas izplatības seku pārvarēšanas likuma 59. panta izslēgšanu.”


	114.
	Anotācijas IV sadaļa. 
	Tieslietu ministrijas 16.09.2021. iebildums: Lūdzam papildināt likumprojekta anotācijas IV sadaļu, konkretizējot minētajos Ministru kabineta noteikumos regulējamo jautājumu būtību. Tāpat vēršam uzmanību, ka Ministru kabineta noteikumu izdošanu paredz arī likumprojekta 5. pants, kas šobrīd likumprojekta anotācijas IV sadaļā nav minēts. 
	Iebildums ir ņemts vērā un anotācija ir atbilstoši precizēta. 
	Anotācijas IV sadaļa “Tiesību akta projekta ietekme uz spēkā esošo tiesību normu sistēmu”.


	115. 
	
	Finanšu ministrijas 13.09.2021 iebildums: 
Lūdzam sniegt informāciju par nepieciešamā finansējuma apjomu atbalsta sniegšanai 2022.gadā. Savukārt, attiecībā uz nepieciešamo atbalsta finansējumu 2023. un turpmākajos gados lūdzam izvērtēt nepieciešamību priekšlaicīgi ieguldīt papildu 141 435 000 euro Altum, jo jautājums par programmas darbības apmēru un sekojošo pieļaujamo ietekmi uz valsts budžetu ir skatāms vidēja termiņa budžeta ietvara likumprojekta un ikgadējā valsts budžeta likumprojekta sagatavošanas procesā, ievērojot budžeta fiskālās iespējas.
	Iebildums ir ņemts vērā. 

Skaidrojam, ka nepieciešamie valsts budžeta līdzekļi ir iekļauti 2022. gada budžeta likumprojekta pakā 41 000 000 eiro apmērā. 

Papildus finanšu līdzekļu nepieciešamība turpmākajos gados tiks vērtēta pēc 2022. gada. 
	

	116. 
	
	Finanšu ministrijas 13.09.2021 iebildums: 
Norādām, ka Ekonomikas ministrija ir iesniegusi prioritāro pasākumu 12_01_P “Finanšu instruments - aizdevumi investīciju projektiem ar kapitāla atlaidi”, pieprasot papildu nepieciešamo finansējumu 2022.gadam 141 435 000 euro apmērā finanšu pieejamības nodrošināšanai lieliem investīciju projektiem. Ņemot vērā, ka lēmums par finansējuma piešķiršanu prioritārajiem pasākumiem vēl nav pieņemts, lūdzam skaidrot, vai likumprojektā paredzētās normas Ekonomikas ministrija varēs nodrošināt šim mērķim šobrīd novirzītā finansējuma 58 565 000 euro ietvaros. Gadījumā, ja projekta ieviešana nav iespējama bez papildu finansējuma, uzskatām, ka likumprojekts virzāms izskatīšanai Ministru kabinetā tikai tad, ja 2022.gada valsts budžeta sagatavošanas procesā ir atbalstīts minētais prioritārais pasākums un piešķirts tā īstenošanai nepieciešamais finansējums, vienlaikus attiecīgi anotācijas III sadaļas 8.punktā sniedzot informāciju par atbalstīto prioritāro pasākumu un tam plānotā finansējuma iekļaušanu likumprojektā “Par valsts budžetu 2022.gadam”. 
	Iebildums ir ņemts vērā. 

Skaidrojam, ka prioritāro investīciju projektu “zaļā koridora” pastāvīgā regulējuma izveidei, kā arī inovācijas zonu un “regulējuma smilškastu” regulējuma izveidei nav fiskālās ietekmes. Savukārt valsts atbalsta programmu īstenošanu Ekonomikas ministrija varēs nodrošināt šim mērķim šobrīd novirzītā finansējuma ietvaros (t.i., 58 565 000 euro atbilstoši Ministru kabineta 2021. gada 6. jūlija noteikumiem Nr. 503 Rīgā “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai”, kā arī 42 900 000 euro mājokļu pieejamības nodrošināšanai ANM piešķirtā finansējuma ietvaros). Taču, ņemot vērā plānotā pieprasījuma apjomu, valsts atbalsta programmas finansēšanai nepieciešami papildus budžeta līdzekļi. Valsts budžeta līdzekļi ir iekļauti 2022.gada budžeta likumprojekta pakā, paredzot papildus 41 000 000 EUR atbalsta programmas īstenošanai.
	Anotācijas III sadaļas 8. punkts. 

	117.
	
	Finanšu ministrijas 13.09.2021 iebildums: 
Atbilstoši likumprojekta 3.panta pirmajai daļai un 4.panta otrajai daļai Ministru kabinetam tiek piešķirtas tiesības izdot noteikumus par prioritāro investīciju projektiem un noteikt atsevišķus papildus atbalsta pasākumus komercdarbības veicināšanai, mājokļu pieejamības atbalstam un investīciju piesaistei. No anotācijā sniegtās informācijas var secināt, ka norādītais kopējais finansējums 200 milj. euro apmērā ir nepieciešams, lai nodrošinātu komercdarbības papildus atbalsta pasākumus, savukārt informācija par finansējumu citiem atbalsta pasākumiem nav sniegta. Attiecīgi lūdzam novērtēt un sniegt informāciju par pieejamo un nepieciešamo finansējumu, lai nodrošinātu katra likumprojektā paredzētā atbalsta veida ieviešanu, tajā skaitā mājokļu pieejamības atbalstu.
	Iebildums ir ņemts vērā. 
Skaidrojam, ka, izņemot anotācijā ietverto informāciju par nepieciešamo valsts finansējumu 41 000 000 euro apjomā, kas ir iekļauts 2022. gada budžeta likumprojekta pakā, šobrīd papildus finansējums nav nepieciešams. Papildus valsts budžeta nepieciešamība tiks vērtēta pēc 2022. gada.

Papildus skaidrojam, ka atbalsta programmu īstenošanai jau ir piešķirti līdzekļi 58 565 000 euro apmērā, savukārt mājokļu pieejamības atbalstam ir pieejams finansējums 42 900 000 eiro apmērā no Atveseļošanās un noturības mehānisma līdzekļiem (Eiropas Padomes 2021.g. 6. jūlija lēmums Nr. 10157/21). 

Ņemot vērā, ka Ekonomikas ministrija budžeta pakā bija iesniegusi prioritāro pasākumu 12_01_P “Finanšu instruments - aizdevumi investīciju projektiem ar kapitāla atlaidi” 141 435 000 euro apmērā finanšu pieejamības nodrošināšanai lieliem investīciju projektiem, taču Ministru kabineta atbalstītā summa ir mazāka – 41 000 000 euro – ir atbilstoši precizēta anotācijas III sadaļas 8. punktā sniegtā informācija par finansējuma apjomu.

	Anotācijas III sadaļas 8. punkts.

	118.
	
	Finanšu ministrijas 13.09.2021 iebildums: 
 Ņemot vēra, ka likumprojekta 3. panta otrajā daļā ir paredzēts saimnieciskās darbības veicējiem saņemt noteiktus publisko iestāžu pakalpojumus vismaz divreiz īsākā termiņā un par to nepiemērojot papildu maksu, vēršam uzmanību, ka tas var radīt ekonomisko priekšrocību saimnieciskās darbības veicējam attiecībā pret citiem tirgus dalībniekiem, ja par šādu pakalpojumu saņemšanu minētajā termiņā citiem tirgus dalībniekiem ir jāveic papildus maksa. Savukārt, ja ne no viena tirgus dalībnieka papildu maksa par paātrināto procesu nav paredzēta, ekonomiskā priekšrocība konstatēta netiktu. Lūdzam likumprojekta anotācijā skaidrot, kāpēc likumprojekta 3.panta otrajā daļā paredzētā paātrinātā pakalpojumu sniegšana, nepiemērojot papildu maksu, neradīs ekonomiskas priekšrocības un kāpēc nekvalificēsies kā komercdarbības atbalsts. 

	Iebildums ir ņemts vērā. 

Skaidrojam, ka minētā norma ir noteikta “Covid-19 infekcijas izplatības seku pārvarēšanas likumā”, saskaņā ar kura 59. panta trešās daļas nosacījumiem, ja sarakstā ietverto pakalpojumu sniegšanas termiņš ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa. Uz šajā pantā noteiktā deleģējuma pamata ir izdoti MK noteikumi Nr.83 “Noteikumi par prioritāro investīciju projektu apkalpošanu”, kuru pielikumā iekļautie pakalpojumi nodrošināmi minētajā prioritārajā termiņā un kārtībā.

Skaidrojam, ka lielākajai daļai no sarakstā iekļautajiem pakalpojumiem netiek piedāvāta paātrināta pakalpojuma sniegšana par papildus samaksu. Tomēr atsevišķos gadījumos (piemēram, uzturēšanās atļauju pieprasīšana) ir iespējama situācija, kad minēto pakalpojumu var pieprasīt arī īsākā termiņā par papildus samaksu. Šādos gadījumos maksa par paātrināta pakalpojuma saņemšanu ir piemērojama saskaņā ar attiecīgās iestādes cenrādi. Maksa par prioritārā kārtībā sniedzamu pakalpojumu nav piemērojama gadījumos, ja šāda prioritāra izskatīšanas kārtība iestādē standartvariantā nav paredzēta.

Vienlaicīgi vēršam uzmanību, ka šāda prioritāra apkalpošanas kārtība bez papildus samaksas noteikšanas nekvalificējas komercdarbības atbalstam Komercdarbības atbalsta kontroles likuma izpratnē. Atbilstoši  Komercdarbības atbalsta kontroles likuma 7. panta nosacījumiem, komercdarbības atbalsts var tikt piešķirts kā tiešie maksājumi no valsts vai pašvaldības budžeta, nodokļu vai sociālās apdrošināšanas obligāto iemaksu jomā veiktie pasākumi, valsts vai pašvaldības galvojums, kredītu procentu likmju subsidēšana, valsts vai pašvaldības pilnīga vai daļēja atteikšanās no dividendēm, valsts vai pašvaldības ieguldījums kapitālsabiedrībā, parādu norakstīšana, preferenciālo likmju noteikšana valsts kapitālsabiedrību sniegtajiem pakalpojumiem, nekustamā īpašuma pārdošana vai iznomāšana par cenu, kas ir zemāka par tā tirgus vērtību, vai pirkšana vai nomāšana par cenu, kas ir augstāka par tā tirgus vērtību, kā arī cita finansiālā palīdzība, kuru piešķir no valsts vai pašvaldības līdzekļiem vai no finanšu līdzekļiem, pār kuriem valsts vai pašvaldības institūcijām ir kontrolējoša ietekme.

Ņemot vērā, ka standarta valsts nodevas samaksa paaugstinātas likmes vietā neatbilst nevienam no minētajiem atbalsta piešķiršanas veidiem, prioritāro investīciju projektu apkalpošana nekvalificējas kā komercdarbības atbalsts. Turklāt, saskaņā ar Komercdarbības atbalsta kontroles likuma 5. pantu ir vienlaicīgi jāizpildās četriem kritērijiem, lai atbalstu uzskatītu par komercdarbības atbalstu. Prioritāras un paātrinātas projektu apkalpošanas gadījumā neizpildās pirmais un ceturtais kritērijs.

Papildus norādām, ka prioritāro investīciju projekta statusam var pieteikties ikviens Latvijā reģistrēts komersants vai ārvalstīs reģistrēta komersanta filiāle Latvijā, ja to īstenotais projekts atbilst izvirzītajiem kritērijiem. 
	Anotācijas I sadaļas 2. punkts. 

	119.
	
	Finanšu ministrijas 13.09.2021 iebildums: 
Anotācijas III sadaļa jāprecizē atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām, norādot korektus gadus un ailes nosaukumus. Atzīmējam, ka papildu nepieciešamo finansējumu jānorāda konkrētā gada izmaiņu ailē, gadījumā, ja finansējums nepieciešams 2022.gadā, tad jāaizpilda 5.aile, 2.,2.1, 3., 3.1., 5. un 5.1.punkts.  Informācija par akciju sabiedrības “Altum” rezerves kapitālā ieskaitītiem līdzekļiem jāpārceļ uz 8.punktu, savukārt 6.punktā jāsniedz aprēķins, kas pamato papildu nepieciešamā finansējuma apmēru. Vienlaikus 8.punkts jāpapildina ar informāciju par papildu izdevumu finansēšanas avotu, tajā skaitā par Ekonomikas ministrijas iesniegto prioritāro pasākumu.
	Iebildums ir ņemts vērā. 

Precizēta informācijas anotācijas III sadaļas 6. un 8. punktā.
	Anotācijas III sadaļas 6. un 8. punkts.

	220.
	
	Finanšu ministrijas 13.09.2021 iebildums: 
Lūdzam papildināt anotācijas V sadaļu ar informāciju par to, ka plānotais finansējuma palielinājums valsts atbalsta programmai Ministru kabineta 2021. gada 6. jūlija noteikumi Nr. 503 Rīgā (prot. Nr. 51 135. §). “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai”, kuru īsteno sabiedrība Altum, nepārsniegs Eiropas Komisijas 09.06.2015 lēmumā “Par valsts atbalstu SA.36904 (2014/N)” 24. un 121. punktā noteikto pamatkapitāla un rezerves kapitāla maksimālo summu. Vēršam uzmanību, ka EK lēmuma SA.36904 23.punkts citādu iespēju kā finansējumu iepludināt caur pamatkapitālu vai rezerves kapitālu nemaz neparedz. Ja gadījumā plānotais pamatkapitāla vai rezerves kapitāla palielinājums pārsniedz EK lēmumā SA.36904 noteikto summu, lūdzam skaidrot, ka programmu varēs uzsākt tikai pēc tam, kad būs saņemts EK lēmums par grozījumiem EK lēmumā SA.36904 par sabiedrības Altum darbību. 
Vienlaikus lūdzam likumprojekta tekstā izmantot vienotu terminoloģiju attiecībā uz terminiem: “valsts atbalsts” un “komercdarbības atbalsts”, lai nodrošinātu likuma piemērotājiem vienotu izpratni par atbalstu, kas kvalificējas kā komercdarbības atbalsts.

	Iebildums ir ņemts vērā. 

Apliecinām, ka plānotais finansējuma palielinājums valsts atbalsta programmai Ministru kabineta 2021. gada 6. jūlija noteikumi Nr. 503 Rīgā (prot. Nr. 51 135. §). “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai”, kuru īsteno sabiedrība Altum, nepārsniegs Eiropas Komisijas 09.06.2015 lēmumā “Par valsts atbalstu SA.36904 (2014/N)” 24. un 121. punktā noteikto pamatkapitāla un rezerves kapitāla maksimālo summu.

	Anotācijas V sadaļa. 

	221.
	1. pants 
2) prioritāro ieguldījumu virzieni ir zināšanu ietilpīga bioekonomika, biomedicīna, medicīnas tehnoloģijas, farmācija, fotonika un viedie materiāli, tehnoloģijas un inženiersistēmas, viedā enerģētika un mobilitāte, informācijas un komunikāciju tehnoloģijas, starptautisko biznesa pakalpojumu centru darbības nodrošināšana un pakalpojumu sniegšana, kā arī būvniecība, transports un loģistika augstāk minēto jomu komersantu darbības nodrošināšanai un mājokļu būvniecība darbaspēka piesaistes veicināšanai;
	Tieslietu ministrijas 25.11.2021. iebildums:
Vēršam uzmanību, ka likumprojekta 1. panta 2.punkts pašreizējā redakcijā dublē likumprojekta 4. panta otro daļu. Lūdzam novērst šo dublēšanos. Tāpat vēršam uzmanību, ka nepieciešams visā likumprojekta tekstā izvēlēties un lietot vienu terminu - “ieguldījumi” vai “investīcijas”, jo sinonīmu lietošana normatīvā akta tekstā nav atbalstāma.

	Iebildums ņemts vērā. 1. panta 2. punkts ir dzēsts. Termina “ieguldījumi” vietā lietots “investīcijas”. 
	

	222.
	1. pants
3) inovāciju zona ir teritorija, kurā esošie vai potenciālie tirgus dalībnieki var prototipēt, pārbaudīt un mērogot inovatīvus produktus, tehnoloģijas un pakalpojumus attiecīgo risinājumu komercializācijai, un šādu darbību īstenošanai ir izveidota nepieciešamā infrastruktūra un darbību īstenošanas tiesiskais ietvars;
4) “regulējuma smilškaste” ir testēšanas vide, kur esošie vai potenciālie tirgus dalībnieki, kam nepieciešama darbības atļauja (licence vai reģistrācija) vai kuru darbībai nav izstrādāts tiesiskais ietvars, var testēt un pārbaudīt inovatīvus produktus, pakalpojumus vai uzņēmējdarbības modeļus saskaņā ar īpašu testēšanas plānu, par ko vienojušies ar kompetento valsts pārvaldes institūciju;
	Tieslietu ministrijas 25.11.2021. iebildums:
Lūdzam skaidrot, vai likumprojekta 1.panta 3.punktā minētie “esošie vai potenciālie tirgus dalībnieki” ir šā paša panta 1.punktā minētie prioritāro investīciju projektu īstenotāji, vai arī citas personas, un nepieciešamības gadījumā precizēt 3.punktu. Pašreizējā redakcijā jēdziens “esošie vai potenciālie tirgus dalībnieki” ir tik plašs, ka aptver faktiski jebkuru saimnieciskās darbības veicēju vai personu, kas plāno to veikt, līdz ar to šis jēdziens nepalīdz definēt 3.punktā skaidrotā termina izpratnes robežas. Tieslietu ministrijas ieskatā vārdi “esošie vai potenciālie tirgus dalībnieki” būtu svītrojami.
Minētais attiecas arī uz likumprojekta 1.panta 4.punktu.
	Iebildums ir ņemts vērā un vārdi “esošie vai potenciālie tirgus dalībnieki” ir svītroti 1. panta 3. punktā un 4. punktā. 
	1.pants
1) prioritāro investīciju projekts – projekts, kas sekmē attīstības plānošanas dokumentos, nacionālās industriālās politikas vai digitālās transformācijas politikas jomā noteikto mērķu sasniegšanu vai veicina tādu tirgus nepilnību novēršanu, kas kavē šo mērķu efektīvu sasniegšanu;
2) inovāciju zona – teritorija, kurā komersanti un zinātniskās institūcijas var prototipēt, pārbaudīt un mērogot inovatīvus produktus, tehnoloģijas un pakalpojumus attiecīgo risinājumu komercializācijai, un šādu darbību īstenošanai ir izveidota nepieciešamā infrastruktūra un darbību īstenošanas tiesiskais ietvars;
3) regulatīvā smilškaste – konkrēts tiesiskais ietvars, kur darbojas no vispārējā regulējuma atšķirīgi nosacījumi, kura ietvaros komersanti un zinātniskās institūcijas var testēt un pārbaudīt inovatīvus produktus, pakalpojumus vai uzņēmējdarbības modeļus.
4) tautsaimniecībai nozīmīgs investīciju projekts – projekts, kura mērķis ir būtiski veicināt valsts vai reģiona ilgtspējīgu ekonomisko attīstību, uzlabot ražošanas potenciālu, palielināt nodarbinātību un radīt ienākumus.

	223.
	
	Tieslietu ministrijas 25.11.2021. iebildums:
Likumprojekta 1. panta 3. un 4.punkts, 5.panta pirmās daļas 3. punkts un otrā daļa, kā arī 7.pants veido tiesisko pamatojumu inovāciju vides – inovāciju zonu un regulējuma smilškastu (testa vides) izveidošanai. 
Tieslietu ministrija atbalsta šāda tiesiskā regulējuma izstrādi, tomēr vienlaikus pauž bažas, vai likumprojektā iekļautais regulējums ir juridiski pietiekams un pārdomāts, proti, vai ar terminu definīcijām un pilnvarojumu Ministru kabinetam pietiek, lai efektīvi nodrošinātu šādas inovāciju vides darbību, ņemot vērā, kā šī vide definēta, piemēram, likumprojekta anotācijā minētajos Padomes 2020. gada 16. novembra secinājumos Nr. 13026/20 “Padomes secinājumi par "regulējuma smilškastēm" un eksperimentu klauzulām kā instrumentiem inovācijai labvēlīgam, nākotnes prasībām atbilstošam un noturīgam tiesiskajam regulējumam, kas spēj pārvarēt radikāli transformatīvus izaicinājumus digitālajā laikmetā” (turpmāk – Padomes secinājumi). 
Padomes secinājumos skaidrots, ka "regulatīvās smilškastes" ir konkrēti satvari, kas, nodrošinot strukturētu kontekstu eksperimentēšanai, ļauj attiecīgā gadījumā reālos apstākļos izmēģināt inovatīvas tehnoloģijas, produktus, pakalpojumus vai pieejas – pašlaik jo īpaši saistībā ar digitalizāciju – uz noteiktu laiku un ierobežotā nozares vai jomas daļā regulatīvā uzraudzībā, kas nodrošina, ka ir ieviesti atbilstoši aizsardzības pasākumi. “Regulatīvo smilškastu” juridiskais pamats bieži ir t.s. “eksperimentu klauzulas”, t.i., tiesību normas, kas ļauj iestādēm, kuru uzdevums ir īstenot tiesību aktus un nodrošināt to izpildi, izskatot katru gadījumu atsevišķi, izmantot zināmu elastību attiecībā uz inovatīvu tehnoloģiju, produktu, pakalpojumu vai pieeju testēšanu.
Tieslietu ministrijas ieskatā nav pārliecības, ka likumprojektā iekļautās tiesību normas, t.sk. 5. panta pirmās daļas 3.punktā minētais pilnvarojums noteikt “kārtību, kādā tiek nodrošināts valsts pārvaldes lēmumu pieņemšanas process (tai skaitā attiecībā uz atvasinātām publiskām personām), lai atvieglotu inovatīvu produktu, tehnoloģiju un pakalpojumu izmantošanu inovācijas zonās un “regulējuma smilškastēs””, sasniedz šo mērķi.
Vēršam uzmanību, ka atbilstoši varas dalīšanas principam šādi MK noteikumi nevar saturēt spēkā esošajiem likumiem pretējas tiesību normas, tai skaitā, tie nevar izmainīt tiesības vai pienākumus institūcijām, ja šādas tiesības un pienākumi noteikti likumā, kā arī tie nevar noteikt likuma piemērošanas izņēmumus vai pārregulēt likumdošanas ceļā izšķiramus jautājumus. Ar šādiem noteikumiem nevarēs mainīt iestāžu kompetenci (tai skaitā un it īpaši attiecībā uz atvasinātām publiskām personām), piemēram, finanšu tehnoloģiju (FinTech) inovāciju jomā ar šādiem MK noteikumiem nevarēs dot norādījumus Finanšu kapitāla un tirgus komisijai attiecībā uz uzraudzības pienākumiem vai finanšu jomas tiesību aktu piemērošanu, ciktāl tas skar likumā iekļautu tiesisko regulējumu. Turklāt attiecībā uz minētajā pilnvarojumā ietverto atsauci uz pārvaldes lēmumiem, sk. arī tālāk iebildumā par likumprojekta 6. panta trešo daļu minētos apsvērumus.
Līdz ar to  lūdzam:
1) pēc būtības papildināt likumprojekta anotāciju, norādot šobrīd spēkā esošo tiesisko regulējumu, kas varētu būt attiecināms uz likumprojekta 1. panta 3. un 4.punktā, 5.panta pirmās daļas 3. punktā un otrajā daļā, kā arī 7.pantā minēto inovāciju vidi; tai skaitā indikatīvi norādīt, kādas ir esošā regulējuma nepilnības attiecībā uz nepieciešamību nodrošināt Padomes secinājumos minēto (a) regulatīvo uzraudzību; (b) elastīgu pieeju tiesiskā regulējuma piemērošanā testējamiem produktiem un pakalpojumiem; (c) adekvātus aizsardzības pasākumus (piemēram, bet ne tikai, finanšu un kapitāla tirgus aizsardzību un patērētāju tiesību aizsardzību);
2) papildināt anotāciju ar tiesisko analīzi, vai likumprojektā ietvertais regulējums ir pietiekams un atrisina minētās problēmas;
3) atbilstoši minētajam izvērtējumam nepieciešamības gadījumā precizēt likumprojektu, un/vai arī likumprojekta anotācijas IV sadaļā norādīt nepieciešamos citu normatīvo aktu grozījumus. 

	Iebildums ir daļēji ņemts vērā.
Regulējuma smilškastu efektīva darbība un jaunu inovācijas zonu izveide prasa patstāvīgu aktīvu rīcību no attīstības politikas veidotāju un ieviesēju puses. Ņemot vērā līdzīgu pieredzi citās valstīs, piemēram Vācijā[footnoteRef:2], jaunu klauzulu izstrādei ir jābūt balstītai uz vienotām vadlīnijām šādu normu veidošanā, nodrošinot atbilstošu koordinācijas mehānismu, kurā ir pārstāvētas ne tikai publiskās pārvaldes institūcijas, bet arī nozares pārstāvji viedās specializācijas jomās. Lēmumu par inovācijas zonas un regulatīvās smilškastes izveidi apstiprinās un tās darbību uzraudzīs Ministru kabineta izveidota tematiskā komiteja, kas, ja konstatēs, ka ir nepieciešams sagatavot atšķirīgu tiesisko regulējumu, tad komitejai būs tiesības uzdot uzdevumu atbildīgajai ministrijai steidzamības kārtībā sagatavot un virzīt nepieciešamo normatīvo aktu. [2:  https://www.bmwi.de/Redaktion/EN/Publikationen/Digitale-Welt/guide-new-flexibility-for-innovation-en-web-bf.pdf?__blob=publicationFile&v=2] 



	7. panta otrā un trešā daļa
(2) Lēmumu par inovācijas zonas un regulatīvās smilškastes izveidi apstiprina un tās darbību uzrauga Ministru kabineta izveidota tematiskā komiteja. 

(3) Ja tematiskā komiteja konstatē, ka ir nepieciešams sagatavot atšķirīgu tiesisko regulējumu, tad komitejai ir tiesības uzdot uzdevumu atbildīgajai ministrijai steidzamības kārtībā sagatavot un virzīt nepieciešamo normatīvo aktu.

	224.
	
	Tieslietu ministrijas 25.11.2021. iebildums:
Izziņas II daļas 2.punktā minētais iebildums (terminoloģija attiecībā uz atbalstu, atbalsta programmām utt.). Iebildums ņemts vērā daļēji. Lūdzam precizēt likumprojektu, projekta 1.panta 5.punktā definēto terminu “atbalsta pasākumi” konsekventi izmantojot likumprojekta tekstā, turklāt gadījumos, kad par “valsts atbalstu” runāts LESD 107.panta izpratnē, lietot terminu “komercdarbības atbalsts”, lai būtu viennozīmīgi skaidrs, ko īsti likumprojekts nosaka. Konkrēti, nepieciešams izvērtēt likumprojekta 5.panta pirmās daļas 1.punktu un 9.pantu, kur minēti “atbalsta instrumenti” (jābūt – “atbalsta pasākumi”).
	Iebildums ir  ņemts vērā.
Veikti labojumi likumprojekta tekstā un termins “atbalsta pasākumi” netiek izmantots. Tā vietā lietots “atbalsta programmas”. 
	

	225.
	
	Tieslietu ministrijas 25.11.2021. iebildums:
Ņemot vērā likumprojekta nosaukumu un mērķi, lūdzam apsvērt 1. panta 5.punktā (kā arī citur likumprojekta tekstā) lietot terminu “inovatīva uzņēmējdarbība” (nevis jebkura uzņēmējdarbība).
	Iebildums ir ņemts vērā.
Termina “inovatīva uzņēmējdarbība” lietošana ir izvērtēta. 

	

	226.
	4. pants, otrā daļa
2) būvniecība, transports un loģistika, ja investīcijas ir saistītas ar pakalpojumu un infrastruktūras nodrošināšanu šā panta pirmās daļas 1. punktā minēto sektoru komersantiem;
	Tieslietu ministrijas 25.11.2021. iebildums:
Lūdzam precizēt atsauci likumprojekta 4.panta otrās daļas 2.punktā (šobrīd – “pirmās daļas pirmā punktā”, jābūt – “otrās daļas 1.punktā”).
	Iebildums ir ņemts vērā. 
Veikti likumprojekta pantu grozījumi. 
	-

	227.
	4. panta trešā daļa
5) projekts ir publiskās un privātās partnerības projekts, ja publiskās un privātās partnerības līgumu kā publiskais partneris slēdz valsts vai atvasināta publiska persona
	Tieslietu ministrijas 25.11.2021. iebildums:
Likumprojekta 4.panta trešās daļas 5.punkts – lūdzam izvērtēt un nepieciešamības gadījumā precizēt atbilstoši Publiskās un privātās partnerības likumam (PPPL) vārdus “ja publiskās un privātās partnerības līgumu kā publiskais partneris slēdz valsts vai atvasināta publiska persona” aizstājot ar vārdiem “ja publiskās un privātās partnerības līguma publiskais partneris ir valsts kā sākotnējā publisko tiesību juridiskā persona vai atvasināta publisko tiesību juridiskā persona” (vai arī nenosaukt konkrētos publiskos partnerus, bet iekļaut atsauci uz PPPL 1. panta 15.punkta a) vai b) apakšpunktā minētajām personām).
	Iebildums ir ņemts vērā. 
Veikti labojumi Likumprojekta 4. panta otrās daļas 5. punktā.
	4. panta otrās daļas 5.punkts
5) projekts tiek realizēts publiskās un privātās partnerības ietvaros.


	228.
	
	Tieslietu ministrijas 25.11.2021. iebildums:
Par likumprojekta 5. pantu (saistībā ar izziņas II daļas 4.punktā minēto iebildumu). Paldies par izziņā sniegto skaidrojumu un precizējumiem likumprojektā. Izvērtējot precizēto likumprojektu kopumā, tā tālākas strukturālās pārskatāmības un tiesiskās skaidrības uzlabošanai lūdzam apsvērt pilnvarojumu Ministru kabinetam, kas attiecas tieši uz prioritāro investīciju projektiem (5. panta pirmās daļas 2.p.) iekļaut II nodaļā (pie 4.panta par prioritāro investīciju projektiem); pilnvarojumu un tiesisko regulējumu par inovāciju zonu un “regulējuma smilškastu” izveidošanu (t.i., 5.panta pirmās daļas 3.p. un otrā daļa) apvienot likumprojekta 7.pantā, savukārt 5.pantā paliek pilnvarojumi un regulējums, kas attiecas uz citu atbalstāmās (inovatīvās) uzņēmējdarbības veicināšanu (piemēram, izziņā skaidrotais, ka “ (..) savukārt 5. panta pirmās daļas 1. un 3. punktos minēto valsts atbalsta programmu ietvaros īstenotie projekti un inovāciju atbalsta mehānismu ietvaros īstenotie projekti kvalificējas prioritāro investīciju projekta statusam un tiek apkalpoti prioritārā kārtībā un termiņā tikai tad, ja tie izpilda 4. panta prasības”, jo šobrīd tas no likumprojekta viennozīmīgi neizriet). 
	Iebildums ir ņemts vērā. 
 
	

	229.
	6. pants 
(3) Lai nodrošinātu tāda prioritāro investīciju projekta efektīvu īstenošanu un mērķu sasniegšanu, kura ietvaros plānotā sākotnējo ilgtermiņa investīciju apmērs ir lielāks par 50 miljoniem euro un labums, ko gūst sabiedrība no projekta īstenošanas, ir lielāks par atsevišķu indivīdu un atsevišķas kopienas interesēm, Ministru kabinets, nosakot lēmumu pieņemšanas kārtību attiecībā uz prioritāro investīciju projekta īstenošanu un saskaņošanu, ir tiesīgs pārņemt tā pakļautībā un pārraudzībā esošas iestādes vai pārvaldes amatpersonas lēmumu pieņemšanu (tai skaitā no atvasinātām pastarpinātās pārvaldes iestādēm), nosakot citu atbildīgo publisko tiesību subjektu vai pieņemot galīgo lēmumu par darbības īstenošanas akceptēšanu. Ministru kabinets lēmumu pieņem pamatojoties uz ierosinājuma pamata, ko sagatavo Ekonomikas ministrija vai tās pilnvarota institūcija. 

	Tieslietu ministrijas 25.11.2021. iebildums:
Vēršam uzmanību uz to, ka likumprojekta 6. panta trešajā daļā minētie vārdi "Ministru kabinets, nosakot lēmumu pieņemšanas kārtību attiecībā uz prioritāro investīciju projekta īstenošanu un saskaņošanu, ir tiesīgs pārņemt tā pakļautībā un pārraudzībā esošas iestādes vai pārvaldes amatpersonas lēmumu pieņemšanu (tai skaitā no atvasinātām pastarpinātās pārvaldes iestādēm), nosakot citu atbildīgo publisko tiesību subjektu vai pieņemot galīgo lēmumu par darbības īstenošanas akceptēšanu" ir neskaidri. Proti, nav skaidrs, vai 6. panta trešajā daļā ir ietverts pilnvarojums Ministru kabinetam izdot noteikumus, vai arī kas cits. Ja tas ir pilnvarojums Ministru kabinetam izdot noteikumus, to nepieciešams izstrādāt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr.108) 47. punktā noteiktajām prasībām. Savukārt, ja tā ir atsauce uz Ministru kabineta noteikumiem, norādām, ka atbilstoši Noteikumu Nr.108 62. punktā noteiktajam likumprojektā neietver atsauces uz zemāka juridiskā spēka normatīvo aktu.
Vienlaikus vēršam uzmanību uz to, ka projekta 6. panta trešajā daļā minētie vārdi "ir tiesīgs pārņemt tā pakļautībā un pārraudzībā esošas iestādes vai pārvaldes amatpersonas lēmumu pieņemšanu (tai skaitā no atvasinātām pastarpinātās pārvaldes iestādēm), nosakot citu atbildīgo publisko tiesību subjektu vai pieņemot galīgo lēmumu par darbības īstenošanas akceptēšanu" ir neskaidri, jo regulējums par valsts pārvaldes institucionālo sistēmu un valsts pārvaldes darbības pamatnoteikumiem ir paredzēts Valsts pārvaldes iekārtas likumā (turpmāk – VPIL). Atbilstoši VPIL 10. panta pirmajā daļā noteiktajam valsts pārvalde ir pakļauta likumam un tiesībām, un tā darbojas normatīvajos aktos noteiktās kompetences ietvaros. Valsts pārvalde savas pilnvaras var izmantot tikai atbilstoši pilnvarojuma jēgai un mērķim. Savukārt VPIL 7. un 8. pantā ir noteikta valsts pārvaldes un atvasinātu publisku personu padotība, kā arī VPIL 37. un 38. pantā ir noteikta pilnvaru pārņemšanas tiesības un daļējās pilnvaru pārņemšanas tiesības, bet neparedz Ministru kabineta tiesības, kas minētas projekta 6. panta trešajā daļā. Līdz ar to šis regulējums neatbilst VPIL paredzētajam regulējumam.
Tāpat, ja projekta 6. panta trešajā daļā ir ietverts pilnvarojums Ministru kabinetam izdot noteikumus, šajos noteikumos tiks paredzēts regulējums, kas neatbilst augstāka juridiskā spēka normatīvajā aktā, proti, VPIL paredzētajam regulējumam.
Papildus vēršam uzmanību uz to, ka nav arī skaidrs, kas ir projektā, t.sk., 6. panta trešajā daļā minētie lēmumi, proti, pārvaldes lēmumi vai administratīvie akti, par ko tie tiks pieņemti u.tml.
Turklāt vēršam uzmanību uz to, ka atbilstoši Administratīvā procesa likuma 3. panta pirmajā daļā noteiktajam šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to, ja tiks izdoti administratīvie akti, projektā nepieciešams paredzēt speciālu regulējumu, jo tas ir citādāks nekā Administratīvā procesa likumā, proti no projekta 5. un 6. pantā paredzētā regulējuma izriet, ka, piemēram, pieteikumu (nevis iesniegumu) iesniegs vienā iestādē, bet lēmumu pieņems cita iestāde, t.i., Ministru kabinets.
Ievērojot minēto, lūdzam izvērtēt projektā paredzēto regulējumu un precizēt to, kā arī papildināt likumprojekta anotāciju ar atbilstošu skaidrojumu.

	Iebildums nav aktuāls, jo daļa no likumprojekta izslēgta. 
 
	-


	330.
	
	Tieslietu ministrijas 25.11.2021. iebildums:
Lūdzam likumprojekta anotācijā skaidrot likumprojekta 6. panta ceturtajā daļā noteiktā pienākuma valsts pārvaldes iestādēm un privāto tiesību subjektiem, kas ir iesaistīti pakalpojumu sniegšanā vai atzinuma sniegšanā, “ievērot vienas pieturas aģentūras principu, nodrošinot vienu kontaktpunktu prioritāro investīciju projektu apkalpošanai, informācijas apmaiņai un lēmumu izpildes uzraudzībai”. Proti, lūdzam skaidrot (minēt piemērus) uz kādiem pakalpojumiem, it īpaši, privātpersonu sniegtiem pakalpojumiem, šis pienākums attiecas un kāds būs mehānisms tā nodrošināšanai. Tāpat lūdzam skaidrot, vai projekta 6.panta ceturtajā daļā noteiktā pienākuma ievērošana attieksies uz tādām procedūrām, kā, piemēram, būvatļauju saskaņošana un izsniegšana, būvuzraudzība, ietekmes uz vidi novērtējuma veikšana un tamlīdzīgi, un kā paredzēts nodrošināt vienas pieturas aģentūras principu šādās komplicētās procedūrās. 
	Iebildums ir ņemts vērā. 

	4. pants 
(4) Institūcijas, kas ir iesaistītas pakalpojuma sniegšanā prioritāro investīciju projektiem, nodrošina vienu kontaktpunktu prioritāro investīciju projektu apkalpošanai un informācijas apmaiņai.

	331.
	9. pants, pirmā daļa
3) sagatavo šā likuma 5.panta pirmās daļas 2. punktā minēto apstiprināšanas vai noraidīšanas lēmumu projektus par prioritāra investīciju projekta statusa piešķiršanu vai noraidīšanu.
	Tieslietu ministrijas 25.11.2021. iebildums:
Likumprojekta 9.panta pirmās daļas 3.punkts paredz, ka iestāde “sagatavo šā likuma 5.panta pirmās daļas 2. punktā minēto apstiprināšanas vai noraidīšanas lēmumu projektus par prioritāra investīciju projekta statusa piešķiršanu vai noraidīšanu”. Vēršam uzmanību, ka attiecīgā 5.panta norma šādus lēmumus nemin (tiek regulēts pilnvarojums Ministru kabinetam izdot noteikumus). Līdz ar to likumprojekta 9.pants precizējams. Turklāt, ja paredzēts, ka lēmumu par individuālu prioritārā investīciju projekta apstiprināšanu pieņem MK, ierosinām to skaidri noteikt likumprojektā (piemēram, 4.pantā), vai arī atspoguļot to 5.panta pirmās daļas 2.punktā ietvertajā pilnvarojumā. Likumprojekta anotācijā arī nepieciešams skaidrot šāda lēmuma juridisko dabu, proti, vai tas būs normatīvais regulējums (MK noteikumi par attiecīgo projektu) vai individuāls tiesību akts (administratīvais akts).
	Iebildums ir ņemts vērā. 
Skaidrojam, ka LIAA jau pašreizējā regulējuma ietvaros (MK noteikumi Nr.83 “Noteikumi par prioritāro investīciju projektu apkalpošanu”) izdod administratīvo aktu par prioritāro investīciju projekta  apstiprināšanu vai noraidīšanu, un šo kārtību ir paredzēts saglabāt. 
MK noteiks institūciju, kas veiks šīs darbības. 

	4. pants, piektā daļa 
(5) Ministru kabinets nosaka: 
1) prioritāro investīciju projektu kvalifikācijas kritērijus;
2) prioritāro investīciju projektu iesniegšanas un izvērtēšanas kārtību; 
3) institūciju, kas apstiprina prioritāro investīciju projekta statusu un iesaistīto institūciju informēšanas kārtību;
4) valsts pārvaldes uzdevumu ietvaros sniedzamo publisko pakalpojumu sarakstu un nepieciešamo darbību saskaņošanu, kad prioritāro investīciju projektiem nodrošina attiecīgo pakalpojumu sniegšanu prioritārā kārtībā un termiņā;

	332.
	
	Tieslietu ministrijas 25.11.2021. iebildums:
Lūdzam izvērtēt un precizēt likumprojekta 9.panta otrajā daļā minēto personu uzskaitījumu (šobrīd – “publisku personu orgāniem, atvasināto publisko tiesību subjektiem, pastarpinātās valsts pārvaldes iestādēm, infrastruktūras turētājiem”). Tai skaitā nepieciešams saskaņot minētos jēdzienus ar VPIL (“atvasināta publiska persona”, “pastarpinātā pārvalde” (jeb “atvasinātu publisku personu iestādes un amatpersonas”). Lūdzam arī likumprojekta anotācijā skaidrot, kas normatīvo aktu izpratnē ir “infrastruktūras turētāji” un nepieciešamības gadījumā precizēt minēto jēdzienu.
Turklāt vēršam uzmanību, ka šādu publisko un privāto tiesību subjektu uzskaitījumu un to apzīmēšanai izmantotos terminus nepieciešams izvērtēt, precizēt un izmantot konsekventi visā likumprojekta tekstā, jo šobrīd gandrīz katrā likumprojekta pantā lietots atšķirīgs uzskaitījums (1.panta 4.punkts, 5.panta pirmās daļas 2.c. apakšpunkts, 5.panta otrā daļa, 6.panta ceturtā daļa, 9. panta pirmās daļas 2. un 4. punkts, 11.pants).

	Iebildums ir ņemts vērā.


	6. pants, otrā daļa
(2) Veicot šā panta pirmajā daļā noteiktos uzdevumus, nozares ministrijai vai citai publisko tiesību juridiskai personai, kuras kompetencē ir attiecīgās tirgus jomas attīstība vai uzraudzība, ir tiesības:
1) pieprasīt un saņemt no publiskām personām, atvasinātām publiskām personām, pastarpinātās pārvaldes iestādēm, ārējo inženiertīklu īpašniekiem vai tiesiskajiem valdītājiem attiecīgo uzdevumu izpildei nepieciešamo informāciju un paskaidrojumus par prioritāro investīciju projektu apkalpošanu;


	333.
	
	Tieslietu ministrijas 25.11.2021. iebildums:
Likumprojekta 11.pants – vēršam uzmanību, ka panta nosaukums neatbilst tā saturam. Tāpat lūdzam projekta anotācijā sīkāk skaidrot, kādi pienākumi no šā panta izriet privātpersonām (un vai visām privātpersonām, vai noteiktiem pakalpojumu sniedzējiem. Nepieciešamības gadījumā lūdzam precizēt 11.pantu, jo šobrīd tas ir pārāk nekonkrēts un nerada priekšstatu par personu pienākumiem.
	Iebildums ir ņemts vērā. 
11. pants ir dzēsts. 
	

	334.
	
	Tieslietu ministrijas 25.11.2021. priekšlikums:
Lūdzam apsvērt, vai nepieciešams dalīt likumprojekta tekstu nodaļās. Saskaņā ar juridiskās tehnikas principiem, nodaļas, kurās ir tikai viens pants, likumos neveido (šobrīd likumprojekta II nodaļā ir viens pants). Tāpat likumprojektā kopumā ir tikai 11.panti.
	Priekšlikums ir ņemts vērā.
	

	337.
	4. panta 2. punkts, 
3) mājokļu būvniecība, ja investīciju projekts sekmē darbaspēka piesaisti un mājokļu pieejamību ne mazāk kā 50 jaunām mājsaimniecībām un tas daļēji vai pilnībā tiek finansēts no Atveseļošanās un noturības mehānisma plāna finansējuma vai citiem Eiropas savienības fondu līdzekļiem.
	Finanšu ministrijas 25.11.2021. iebildums:
Lūdzam detalizētāk skaidrot Likumprojekta 4.panta 2.punkta 3.apakšpunkta mērķi un regulējuma praktisko izpildi saistībā ar Atveseļošanas un noturības mehānismu (turpmāk - AF) un ES fondu finansējumu. Norādām, ka, mūsuprāt, finansējuma avots kā tāds nevar būt kā prioritāro investīciju projekta prioritāro ieguldījumu virziena kritērijs. Likumprojekta anotācijā trūkst pamatojuma minētā apakšpunkta iekļaušanai Likumprojektā esošajā redakcijā, kā arī nav norādīta precīza AF investīcija vai ES fondu pasākums, ar ko saistīts šis apakšpunkts. 

	Iebildums ir ņemts vērā. 
Skaidrojam, ka atbilstoši spēkā esošajiem nosacījumiem par prioritāro investīciju projektu statusa piešķiršanu, kopējam projekta ieguldījumu apjoms triju gadu periodā no investīciju projekta uzsākšanas dienas ir jābūt vismaz 5 000 000 euro (Rīgas pilsētas administratīvajā teritorijā – vismaz 10 000 000 euro). Attiecīgi, ņemot vērā vidējās daudzdzīvokļu  namu projektu izmaksas, prioritāro investīciju projektam kvalificētos liels skaits būvniecības projektu, tai skaitā privātu luksusa mājokļu projekti. Vienlaicīgi mājokļu būvniecības iekļaušanas mērķis likumprojektā ir veicināt darbaspēka piesaisti reģionos, kur akūti novērojams īres namu trūkums. Līdz ar to, ar mērķi veicināt ilgtspējīgas un sociāli atbildīgas investīcijas un vienlaicīgi mazināt īres mājokļu iztrūkumu, likumprojekts kā prasību mājokļu būvniecības projektu atbilstībai izvirza to līdzfinansēšanu no ANM vai citiem ES fondiem, tādējādi nodrošinot īres un sociālo namu būvniecības kvalificēšanos, bet izslēdzot, piemēram, luksusa apartamentu būvniecības projektus. Atbilstoši minētajam, Likumprojekta teksts precizēts uz “īres un sociālo mājokļu būvniecība”. 
Šobrīd plānotie īres un sociālo namu projekti tiks līdzfinansēti atbilstoši ANM plāna komponentes “Nevienlīdzības mazināšana” ietvaros plānotajam pasākumam “Mājokļu pieejamība reģionos (īres mājokļi)”.
Papildināts anotācijas I sadaļas 2. punkts.
	4. pants, pirmā daļa daļa
9) Zemas īres dzīvojamo mājokļu un sociālo mājokļu būvniecību, ja tas sekmē darbaspēka piesaisti un mājokļu pieejamību ne mazāk kā 50 jaunām mājsaimniecībām, un investīcijas ir saistītas ar mājokļu nodrošināšanu šā panta pirmās daļas 1-5.punktos minētajās jomās..

	338.
	6. pants. Prioritāro investīciju projektu apkalpošanas pamatprincipi
(1) Projektam, kurš atbilst šī likuma 4. pantā izvirzītajiem kritērijiem, valsts pārvaldes uzdevumu ietvaros sniedzamie pakalpojumi, tostarp investīciju projekta īstenošanai nepieciešamo darbību saskaņošanā, ir nodrošināmi prioritārā kārtībā un termiņā. Ja minēto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.

	Finanšu ministrijas 25.11.2021. iebildums:
Ievērojot izziņas 18. punktā sniegto pamatojumu, kā arī, anotācijas I. sadaļas 2. punktā sniegto skaidrojumu (5.lpp) uzturam Finanšu ministrijas iepriekš izteikto iebildumu, kas iekļauts izziņas 18.punktā. Finanšu ministrija nepiekrīt Ekonomikas ministrijas sniegtajiem skaidrojumiem šādu apsvērumu dēļ. Pirmkārt, skaidrojam, ka Komercdarbības atbalsta kontroles likuma (turpmāk – KAKL) 7.pantā nav uzskaitīti visi komercdarbības atbalsta sniegšanas veidi, t.i. uzskaitītie komercdarbības atbalsta sniegšanas veidi nav izsmeļoši un, var pastāvēt cita finansiālā palīdzība, kuru piešķir no valsts vai pašvaldības līdzekļiem vai no finanšu līdzekļiem, pār kuriem valsts vai pašvaldības institūcijām ir kontrolējoša ietekme, kas nav šā panta uzskaitījumā ietverta. Otrkārt, vēršam uzmanību, ka saskaņā ar Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (C/2016/2946) (pieejams: https://eur-lex.europa.eu/legal-content/LV/TXT/?uri=CELEX:52016XC0719(05)) 51.punktu “Nav nepieciešama līdzekļu pozitīvas summas nodošana – pietiek ar valsts atteikšanos no ieņēmumiem. Atteikšanās no tādiem ieņēmumiem, kuri parastā gadījumā tiktu samaksāti valstij, ir uzskatāma par valsts līdzekļu piešķiršanu.” Līdz ar to, šajā gadījumā,:
1) ja Projektam, kurš atbilst šī likumprojekta 4. pantā izvirzītajiem kritērijiem, nav jāveic maksa par prioritārā kārtībā saņemamu pakalpojumu kādā iestādē, savukārt citiem saimnieciskās darbības veicējiem šāda maksa par prioritārā kārtībā saņemamu pakalpojumu ir jāmaksā, tad saimnieciskās darbības veicējam, kurš virza projektu, kurš atbilst šā likumprojekta 4.pantā minētajiem kritērijiem, maksas neiekasēšana noteiktajā apmērā ir kvalificējama kā publisko līdzekļu piešķiršana un attiecīgi izpildās visas KAKL 5.pantā minētās komercdarbības atbalstu raksturojošās pazīmes; 
2) ja Projektam, kurš atbilst šī likumprojekta 4. pantā izvirzītajiem kritērijiem nav jāveic maksa par prioritārā kārtībā sniedzamu pakalpojumu un šāda prioritāra izskatīšanas kārtība standartvariantā kādā iestādē vispār nav paredzēta, tad, secinot, ka atbalsta apmērs nav nosakāms, potenciālais atbalsts nav kvalificējams kā komercdarbības atbalsts (nav konstatējama atteikšanās no publiskajiem līdzekļiem un nav kvantificējama ekonomiskā priekšrocība).
Ņemot vērā, ka joprojām likumprojektā ir paredzēts saimnieciskās darbības veicējiem nodrošināt iespēju saņemt noteiktus publisko iestāžu pakalpojumus, “par to nepiemērojot papildu maksu” (saprotam, ka tiks piemērota tikai standarta valsts nodevas samaksa paaugstinātas likmes vietā), ir saskatāmi komercdarbības atbalsta sniegšanas riski. Papildus – augstāk minētajā izziņas punktā ir ietverts skaidrojums, ka neizpildās arī KAKL 5.pantā noteiktā ceturtā komercdarbības atbalstu raksturojošā pazīme, taču ne izziņā, ne anotācijā nav ietverts pamatojums šādam secinājumam. Ievērojot augstāk aprakstīto informāciju par gadījumiem, kad izpildās visas komercdarbības atbalsta kontroles pazīmes un kad visas neizpildās lūdzam atbilstoši precizēt izziņas 18. punktā ietverto pamatojumu, kā arī anotācijas I. sadaļas 2. punktā sniegto skaidrojumu (5.lpp). 

	Iebildums ir ņemts vērā.


	4. panta trešā daļa
(3) Prioritāro investīciju projektu izvērtēšana nodrošināma prioritārā kārtībā un termiņā. Ja minēto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām un pakalpojums netiek piedāvāts paātrinātā kārtībā par papildus samaksu, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.

	
39.
	
	Finanšu ministrijas 25.11.2021. iebildums:
Gadījumā, ja izpildās Finanšu ministrijas 2. iebilduma 1) punktā konstatētais gadījums, tad konkrētās papildu maksas neiekasēšana ir iespējama, tikai piemērojot atbilstošu komercdarbības atbalsta regulējumu, piemēram, Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam. Skaidrojam, ka šādā gadījumā visdrīzāk katra iestāde, kura nepiemērotu papildu maksu  būtu attiecīgā atbalsta sniedzēja KAKL 1.panta otrās daļas 4. punkta izpratnē un tā būtu attiecīgi atbildīga par likumīga komercdarbības atbalsta piešķiršanu.

	Iebildums ir ņemts vērā. 

Skat. izziņas 38. punktu.  
	

	440.
	
	Finanšu ministrijas 25.11.2021. iebildums:
Ņemot vērā, ka likumprojekts ir papildināts ar jauniem atbalsta pasākumiem, piemēram, “inovāciju zonas” un “regulējuma smilškaste”, kas minēti likumprojekta 5.pantā, aicinām papildināt anotācijas I. sadaļas 2. punktu ar skaidrojumu, kādēļ katrs no likumprojekta 5.pantā minētajiem pasākumiem ir / nav kvalificējams kā komercdarbības atbalsta pasākums KAKL 5.panta izpratnē.  
	Iebildums ir ņemts vērā. 

Regulējums par inovāciju zonu un “regulatīvo smilškastu” izveidi neparedz finansiālu atbalstu uzņēmumiem. Inovācijas zonas un “regulējuma smilškastes” darbosies kā inovāciju testēšanas un eksperimentēšanas vide, kur būs iespējams reālos apstākļos izmēģināt inovatīvas tehnoloģijas, produktus, pakalpojumus vai pieejas uz noteiktu laiku un ierobežotā nozares vai jomas daļā regulatīvā uzraudzībā. 
Atbilstoši papildināts anotācijas I. sadaļas 2. punkts.
	Anotācijas I. sadaļa - Regulējums par inovāciju zonu un “regulatīvo smilškastu” izveidi neparedz finansiālu atbalstu uzņēmumiem vai citus komercdarbības atbalsta pasākumus KAKL 5.panta izpratnē.”

	441.
	
	Valsts Kancelejas 22.02.2022 iebildums:
Aicinām precizēt un saīsināt līdz 500 zīmēm anotācijas sadaļā “Tiesību akta projekta anotācijas kopsavilkums” ietverto likumprojekta mērķa formulējumu, visu citu attiecināmo informāciju, kas pārsniedz minēto apjomu, taču ir svarīga likumprojekta izpratnei, pārceļot uz anotācijas 1. sadaļas 2. apakšsadaļu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”’;

	Iebildums ir ņemts vērā. 

Saīsināta anotācijas sadaļā “Tiesību akta projekta anotācijas kopsavilkums” sniegtā informācija.
	Anotācijas sadaļa “Tiesību akta projekta anotācijas kopsavilkums”.


	442.
	
	Valsts Kancelejas 22.02.2022 iebildums:
Ņemot vērā, ka likumprojekts ietekmēs visu Latvijas uzņēmēju tiesības, aicinām pamatot īstenotās sabiedrības līdzdalības tvērumu un apjomu, skaidrojot, kāpēc likumprojekta izstrādē tika iesaistītas tikai divas uzņēmēju asociācijas (Latvijas Tirdzniecības un rūpniecības kamera un Eksporta asociācija), kā arī to, ka sabiedrības līdzdalība aprobežojās ar vienu diskusiju. Aicinām minēto skaidrojumu iekļaut anotācijas 6. sadaļas 2. apakšsadaļā “Sabiedrības līdzdalība projekta izstrādē”.
	Iebildums ir ņemts vērā. 

Ņemot vērā, ka likumprojekts rada tiesisko ietvaru specifisku regulējumu izstrādei, un uzņēmēju aktīva iesaiste būs būtiska nākošajā fāzē (t.i., specifisko MK noteikumu izstrādē), sākotnēji tika organizēta viena diskusija. Tomēr, ņemot vērā izteikto iebildumu, 2022.g. 8. martā likumprojekts un tā anotācija tika izsūtīti viedokļa sniegšanai LDDK, LTRK, FICIL, The Red Jackets, kā arī 11. martā – Jaunuzņēmumu asociācijas dalībniekiem. Savukārt 21. martā likumprojekts tika prezentēts tikšanās laikā ar Jaunuzņēmumu asociācijas pārstāvjiem. Saņemtie viedokļi un priekšlikumi ir apkopoti un iekļauti projekta anotācijas 6. sadaļas 2. apakšsadaļā “Sabiedrības līdzdalība projekta izstrādē”.
	Anotācijas 6. sadaļas 2. apakšsadaļā “Sabiedrības līdzdalība projekta izstrādē” un 3. apakšsadaļa “Sabiedrības līdzdalības rezultāti”. 

	443.
	
	Valsts Kancelejas 22.02.2022 iebildums:
Lai varētu pārliecināties par diskusijas laikā uzņēmēju apvienību izteikto ierosinājumu iekļaušanu likumprojektā, aicinām papildināt anotācijas 6. sadaļas 3. apakšsadaļu “Sabiedrības līdzdalības rezultāti” ar detalizēto informāciju par minētajā diskusijā paustajiem ierosinājumiem un to atspoguļojumu likumprojektā. 
	Iebildums ir ņemts vērā. 

Diskusijas un 2022.g. 21. marta tikšanās laikā izteiktie viedokļi un priekšlikumi ir apkopoti un iekļauti projekta anotācijas 6. sadaļas 2. apakšsadaļā “Sabiedrības līdzdalība projekta izstrādē”. Tāpat LDDK rakstiski izteiktie priekšlikumi ir iekļauti izziņā un projekta anotācijā. 
	Anotācijas 6. sadaļas 2. apakšsadaļā “Sabiedrības līdzdalība projekta izstrādē” un 3. apakšsadaļa “Sabiedrības līdzdalības rezultāti”.

	444.
	
	Finanšu ministrijas 25.02.2022 iebildums: 
Uzturam iepriekš izteikto iebildumu - lūdzam detalizētāk skaidrot Likumprojekta 4.panta 2.punkta 3.apakšpunkta mērķi un regulējuma praktisko izpildi saistībā ar Atveseļošanas un noturības mehānisma un ES fondu finansējumu. Norādām, ka, mūsuprāt, finansējuma avots kā tāds nevar būt kā prioritāro investīciju projekta prioritāro ieguldījumu virziena kritērijs. Likumprojekta anotācijā trūkst pamatojuma minētā apakšpunkta iekļaušanai Likumprojektā esošajā redakcijā pēc būtības un redakcionāli sniegtais pamatojums neatspoguļojas likumprojektā. Vēršam uzmanību, ka šobrīd Likumprojekta 4. un 5.pants nav viennozīmīgi sasaistīts, turklāt nav saprotams, kas būs 5.panta deleģējuma saturs.
	Iebildums ir ņemts vērā. 

Likumprojektā ir izņemta atsauce uz Atveseļošanas un noturības mehānisma un ES fondu finansējumu, bet kvalificējošos projektu konkretizēšanai ir precizēts, ka kritērijam kvalificējas zemas īres dzīvojamo mājokļu un sociālo mājokļu būvniecība. 
Anotācija atbilstoši precizēta. 

Papildus skaidrojam, ka Likumprojekts paredz līdzīgu valsts atbalsta programmu īstenošanu kā Ministru kabineta 2021. gada 6. jūlija noteikumi Nr. 503 Rīgā (prot. Nr. 51 135. §). “Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai”. Informācija par deleģējumu sniegta anotācijas 1. sadaļas 1. apakšsadaļā un 2. sadaļas 2. apakšsadaļā. 
	4. panta pirmās daļas 9.punkts,
9) Zemas īres dzīvojamo mājokļu un sociālo mājokļu būvniecību, ja tas sekmē darbaspēka piesaisti un mājokļu pieejamību ne mazāk kā 50 jaunām mājsaimniecībām, un investīcijas ir saistītas ar mājokļu nodrošināšanu šā panta pirmās daļas 1-5.punktos minētajās jomās.

5.panta pirmā un otrā daļa 
(1) Valsts atbalsts tiek sniegts tādiem prioritāro investīciju un tautsaimniecībai nozīmīgiem projektiem, kas atbilst 4.panta noteiktajām prasībām.
(2) Valsts atbalsts uzņēmējdarbības veicināšanai prioritārajos investīciju projektos un tautsaimniecībai nozīmīgos investīciju projektu piesaistei tiek sniegts atbalsta programmas vai ad-hoc atbalsta ietvaros. 

	445.
	
	Finanšu ministrijas 25.02.2022 iebildums: 
Lūdzam anotācijā iekļaut skaidrojumu, kā izpaužas Koordinācijas institūcijas nodrošinātā piedāvājumu sagatavošana, kas minēta likumprojekta 9. panta pirmās daļas 5.punktā, t.sk., lūdzam skaidrot, kā minētā Koordinācijas institūcijas piedāvājumu sagatavošana, atbilst esošajām Koordinācijas institūcijas valsts pārvaldes funkcijām, lai varētu secināt, ka Koordinācijas institūcija neiesaistās tādu pakalpojumu sniegšanā, ko var nodrošināt tirgus.
	Iebildums ir ņemts vērā. 

Skaidrojam, ka likumprojekta 9. panta pirmās daļas 5. punktā ietvertais uzdevums atbilst  Ministru kabineta 2012.gada 11. decembra noteikumu Nr.857 “Latvijas Investīciju un attīstības aģentūras nolikums” 4.1. punktā noteiktajam, ka LIAA veicina uzņēmumu investīciju projektu izstrādi un atbalsta konkurētspējīgus projektus, un tas ir attiecināms uz gadījumiem, kad valsts Ministru kabineta personā ir uzdevusi veikt sagatavošanās darbus investīciju projektu sagatavošanai. Piemēram ELWIND projekts, kā rezultāta tiks organizēta izsole par atkrastes vēja parka projekta licences laukumu.

	Anotācijas 1. sadaļas 2. apakšsadaļa:

“Likumprojekta 4. panta piektās daļas 3. punktā ietvertais uzdevums atbilst  Ministru kabineta 2012.gada 11. decembra noteikumu Nr.857 “Latvijas Investīciju un attīstības aģentūras nolikums” 4.1. punktā noteiktajam, ka LIAA veicina uzņēmumu investīciju projektu izstrādi un atbalsta konkurētspējīgus projektus, un tas ir attiecināms uz gadījumiem, kad valsts Ministru kabineta personā ir uzdevusi veikt sagatavošanās darbus investīciju projektu sagatavošanai. Piemēram ELWIND projekts, kā rezultāta tiks organizēta izsole par atkrastes vēja parka projekta licences laukumu.”

	446.
	
	Finanšu ministrijas 25.02.2022 iebildums: 
Lūdzam apstiprināt un anotācijā skaidrot, vai Koordinācijas institūcijas veiktie ieguldījumi prioritāro investīciju projektu sagatavošanā, priekšizpētē, finanšu un ekonomisko aprēķinu veikšanā, ja par to ir lēmis Ministru kabinets, kas minēti  likumprojekta 9.panta otrās daļas 2.punktā, plānoti šī likuma 5. panta pirmajā daļā minēto komercdarbības atbalsta programmu ietvaros. Skaidrojam, ka neatkarīgi no tā, vai komercdarbības atbalsts tiek sniegts komercdarbības atbalsta programmas ietvaros vai kā ad-hoc atbalsts, ir jāievēro komercdarbības atbalsta kontroles nosacījumi.
	Iebildums ir ņemts vērā. 

Skatīt izziņas 45.punktu. 
Skaidrojam, ka normas īstenošana nenotiks likumprojektā minēto atbalsta programmu ietvaros, bet atbilstoši Ministru kabineta 2012. gada 11. decembra noteikumu Nr.857 “Latvijas Investīciju un attīstības aģentūras nolikums” 4.1. punktā noteiktajam LIAA uzdevumam. Ieguldījumi prioritāro investīciju projektu sagatavošanā, priekšizpētē, finanšu un ekonomisko aprēķinu veikšanā, tiek atgūti valsts budžetā, attiecīgās izmaksas iekļaujot attiecīgo aktīvu izsoles nosacījumos, ja MK nav lēmis savādāk.
	Anotācijas 1. sadaļas 2. apakšsadaļa:

“Normas īstenošana nav plānota likumprojektā minēto atbalsta programmu ietvaros kā komercdarbības atbalsts. Ieguldījumi prioritāro investīciju projektu sagatavošanā, priekšizpētē, finanšu un ekonomisko aprēķinu veikšanā, tiek atgūti valsts budžetā, attiecīgās izmaksas iekļaujot attiecīgo aktīvu izsoles nosacījumos, ja MK nav lēmis savādāk.”

	447.
	
	Finanšu ministrijas 25.02.2022 iebildums: 
Lūdzam papildināt skaidrojumu anotācijas 9.lpp pēdējā rindkopā, paskaidrojot, kura no Komercdarbības atbalsta kontroles likuma 5.pantā minētajām pazīmēm tiek izslēgta veidojot inovāciju zonu un “regulējuma smilškastes”. Papildus, ņemot vērā likumprojekta 7.panta otrajā daļā minēto, lūdzam skaidrot, kādus atbalsta mehānismus ir paredzēts sniegt inovācijas zonu un “regulējuma smilškastu” tiesiskā ietvara saskaņošanai ar nozaru vajadzībām inovāciju izstrādei, testēšanai un ieviešanai dzīvē, kā arī, skaidrot, kādus izņēmumus attiecībā uz komersantu darbības ierobežojumiem ir tiesīgas noteikt uzraudzības iestādes.
	Iebildums ir ņemts vērā. 

Skaidrojam, ka dalība “regulatīvajās smilškastēs” un inovācijas zonās komersantiem un pētniecības organizācijām tiks nodrošināta bez samaksas, līdz ar to  šī mehānisma ietvaros nav paredzēta finansiālā palīdzība un Komercdarbības atbalsta kontroles likuma 5. panta pazīmes neizpildās. Tāpat dalība inovācijas zonās un “regulatīvās smilškastēs” būs pieejama ikvienam komersantam vai pētniecības organizācijai, kas atbildīs izvirzītajiem atbilstības un atlases kritērijiem. Vēršam uzmanību, ka inovācijas zonu un “regulatīvo smilškastu” mērķis ir nodrošināt apstākļus inovatīvu produktu, tehnoloģiju vai pakalpojumu testēšanai un mērogošanai ierobežotā vidē un laikā. 

Papildus skaidrojam, ka inovācijas zonu un regulējuma smilškastu ietvaros nav plānots ierobežot komersantu darbību, bet gluži pretēji – noteikt darbības atvieglojumus. Jāuzsver, ka specifiskas normas un nozares vajadzības, kā arī pārvaramie šķēršļi var būt unikāli un tiks izvērtēti katras konkrētās “regulējuma smilškastes” un inovācijas zonas gadījumā, vērtējot pieteikumus un testēšanas plānus. 

Iespējamie atvieglojumi būtu, piemēram, nodrošināta pieeju datu ezeram testēšanas vajadzībām, vienlaicīgi nosakot, ka jebkuri personas dati, kas tiek apstrādāti saistībā ar “regulējuma smilškastes” darbību, tiek aizsargāti, izmantojot atbilstošus tehniskus un organizatoriskus pasākumus, un tiek dzēsti, tiklīdz ir beigusies dalība “regulējuma smilškastē” vai ir beidzies personas datu glabāšanas termiņš. FinTech sektorā uzņēmumu grupai, kas uzņemta regulējuma smilšu kastē, var tikt dota īslaicīga iespēja pārbaudīt jaunus finanšu produktus, pilnībā neievērojot regulējumu, kas citādi varētu padarīt šos jauninājumus neiespējamus vai apgrūtināt tos. Finanšu regulators, kas organizē smilšu kasti, pārraudzīs eksperimentu, novērtēs to un pēc tam novērtēs smilšu kastes rezultātus (piemēram, vai jauno produktu var izstrādāt saskaņā ar vispārīgiem noteikumiem, vai noteikumi, kas tika atcelti, patiešām bija nepieciešami, lai aizsargātu patērētājus). 
Attiecībā uz izņēmumiem inovatīvu tehnoloģiju testēšanai noteiktā inovācijas zonā (pilotteritorijā), kā piemēru var minēt ceļu satiksmi regulējošo likumdošanu (kā viedo ceļa zīmju testēšanu noteiktā teritorijā; autonomo piegādes robotu izmantošanu), bezpilota dronu testēšanas teritoriju u.c. 
	Anotācijas 1. sadaļas 2. apakšsadaļa.


	448.
	
	Finanšu ministrijas 25.02.2022 iebildums: 
Ņemot vērā likumprojekta 6.panta pirmajā daļā veiktos precizējumus, lūdzam anotācijas 11.lpp pēdējo rindkopu dzēst.
	Iebildums ir ņemts vērā. 

Anotācijas 1. sadaļas 2. apakšsadaļā ir dzēsta norādītā rindkopa. 

	Anotācijas 1. sadaļas 2. apakšsadaļa. 


	449.
	
	Finanšu ministrijas 25.02.2022 iebildums: 
Lūdzam papildināt anotācijas 12.lpp pirmajā rindkopā iekļauto informāciju ar secinājumu, ka paātrināta pakalpojumu sniegšana nekvalificējas kā komercdarbības atbalsta piešķiršana pakalpojumu saņēmējam, jo atbalsta apmērs nav nosakāms (nav konstatējama atteikšanās no publiskajiem līdzekļiem un nav kvantificējama ekonomiskā priekšrocība (neizpildās Komercdarbības atbalsta kontroles likuma 5.panta 1. un 2. pazīme)).

	Iebildums ir ņemts vērā. 

Norādītā rindkopa ir papildināta ar minēto informāciju. 
	Anotācijas 1. sadaļas 2. apakšsadaļa.


	550.
	
	Finanšu ministrijas 25.02.2022 priekšlikums: Lūdzam precizēt anotācijas I sadaļā “Tiesību akta projekta izstrādes nepieciešamība” norādīto informāciju par Atveseļošanas un noturības mehānisma plāna komponentes investīciju 3.1.1.4.i. “Finansēšanas fonda izveide zemas īres mājokļu būvniecībai”. Šobrīd norādītā informācija par pasākumu “Mājokļu pieejamība reģionos (īres mājokļi)” ir nekorekta.


	Priekšlikums ir ņemts vērā.

Informācija anotācijas I sadaļā “Tiesību akta projekta izstrādes nepieciešamība” ir atbilstoši precizēta.
	Anotācijas 1. sadaļa “Tiesību akta projekta izstrādes nepieciešamība”

	551.
	
	Tieslietu ministrijas 01.02.2022 iebildums: 
Projekta 6. panta trešā daļa noteic, ka, lai nodrošinātu tāda prioritāro investīciju projekta efektīvu īstenošanu un mērķu sasniegšanu, kura ietvaros plānotā sākotnējo ilgtermiņa investīciju apmērs ir lielāks par 50 miljoniem euro un labums, ko gūst sabiedrība no investīciju projekta īstenošanas, ir lielāks par atsevišķu indivīdu un atsevišķas kopienas interesēm (t.i., projekts ir nozīmīgs valsts attīstībai vai valsts drošībai), lēmumu par paredzētās darbības akceptu un nepieciešamo aizsargjoslu noteikšanu pieņem Ministru kabinets. Ministru kabinets lēmumu pieņem, pamatojoties uz ierosinājuma pamata, ko sagatavo Ekonomikas ministrija vai tās pilnvarota institūcija.
Turklāt projekta sākotnējās (ex-ante) ietekmes novērtējuma ziņojuma (turpmāk – anotācija) I sadaļas 2. punktā ir norādīts, ka gadījumos, kad prioritāro investīciju projektu ieguldījumi pārsniedz 50 miljonus euro, un sagaidāmais guvums ir lielāks par indivīda vai kopienas labumu, nepieciešamības gadījumā var tikt piemērots izņēmumus no Valsts pārvaldes iekārtas likuma 37. panta nosacījumiem, deleģējot lēmuma pieņemšanas tiesības Ministru kabinetam vai tā pilnvarotai iestādei.
Vēršam uzmanību uz to, ka, lai paredzētu projekta 6. panta trešajā daļā ietverto regulējumu, ir nepieciešams papildināt anotāciju ar izvērstu pamatojumu. Proti, kā norādījusi Satversmes tiesa, Latvijas Republikas Satversmes 105. pants paredz gan īpašuma tiesību netraucētu īstenošanu, gan arī valsts tiesības sabiedrības interesēs ierobežot īpašuma tiesības. Īpašuma tiesības var ierobežot, ja ierobežojumi ir attaisnojami, tas ir, ja tie noteikti saskaņā ar likumu, tiem ir leģitīms mērķis un tie ir samērīgi (skat. Satversmes tiesas 2002. gada 20. maija sprieduma lietā Nr. 2002-01-03 secinājumu daļu). Minētais pants, no vienas puses, ietver valsts pienākumu veicināt un atbalstīt īpašuma tiesības, proti, pieņemt tādus likumus, kas nodrošinātu šo tiesību aizsardzību, taču, no otras puses, valstij ir arī tiesības noteiktā apjomā un kārtībā iejaukties īpašuma tiesību izmantošanā (skat. Satversmes tiesas 2009. gada 19. novembra sprieduma lietā Nr. 2009-09-03 12. punktu). Līdz ar to, lai noskaidrotu, vai īpašuma tiesību ierobežojums ir attaisnojams, ir nepieciešams izvērtēt: 1) vai pamattiesību ierobežojums ir noteikts ar likumu; 2) vai ierobežojumam ir leģitīms mērķis; 3) vai ierobežojums ir samērīgs ar tā leģitīmo mērķi (skat. Satversmes tiesas 2005. gada 16. decembra sprieduma lietā Nr. 2005-12-0103 21. punktu).
Turklāt anotācijas I sadaļas 2. punktā nav pamatojuma, kādēļ nepieciešamības gadījumā var tikt piemērots izņēmums no Valsts pārvaldes iekārtas likuma 37  panta nosacījumiem. Tāpat anotācijas I sadaļas 2. punktā nav skaidrojuma par to, kādēļ projekta 6. panta trešajā daļā minētajā gadījumā nevar piemērot Administratīvā procesa likumā paredzēto regulējumu un nepieciešams citādāks regulējums.
Ievērojot minēto, lūdzam precizēt projekta 6. panta trešajā daļā ietverto regulējumu vai papildināt anotācijas I sadaļas 2. punktu ar izvērstu skaidrojumu par šāda regulējuma nepieciešamību.

	Iebildums nav aktuāls, norma izslēgta 
 
	-


	552.
	
	Tieslietu ministrijas 01.02.2022 iebildums: 
Lūdzam projekta anotācijā (piemēram, tās IV sadaļā) papildus skaidrot, kādu regulējumu plānots ietvert projekta 7.panta pirmās daļas 3.punktā minētajos Ministru kabineta noteikumos (paredzēts, ka Ministru kabinets noteiks kārtību, kādā tiek nodrošināts valsts pārvaldes lēmumu pieņemšanas process (tai skaitā attiecībā uz atvasinātām publiskām personām), lai atvieglotu inovatīvu produktu, tehnoloģiju un pakalpojumu izmantošanu inovācijas zonās un “regulējuma smilškastēs”). 
	Iebildums nav aktuāls, norma grozīta 
	-

	553.
	
	LDDK 23.03.2022. priekšlikums:
Aicinām anotāciju papildināt ar informāciju, vai tiek paredzēts, ka prioritāro investīciju projekta statusam pieteikties un komercdarbības atbalstu uzņēmējdarbības veicināšanai saņemt tiesīgas būs arī publisku personu kapitālsabiedrības, kuras pašas nedarbojas nevienā no 4.panta otrajā daļā minētajiem virzieniem, bet  ir pasūtītāja projektam, kas tiek īstenots kādā no 4.panta otrajā daļā minētajiem prioritāro investīciju sektoriem (piem., informācijas un komunikāciju tehnoloģijas jomā) vai ir pasūtītājas īres un sociālo mājokļu būvniecībā.
	Priekšlikums ir ņemts vērā. 

Skaidrojam, ka prioritāro investīciju projekta statusam pieteikties tiesīgas būs arī publisku personu kapitālsabiedrības, kuras pašas nedarbojas nevienā no 4. panta otrajā daļā minētajiem virzieniem, bet  ir pasūtītāja projektam, kas tiek īstenots kādā no 4. panta otrajā daļā minētajiem prioritāro investīciju sektoriem. 

	Anotācijas I sadaļas 2. punkts ir papildināts. 


	554.
	
	LDDK 23.03.2022. priekšlikums:
Likumprojekta 6.panta trešā daļa nosaka: “(3) Lai nodrošinātu tāda prioritāro investīciju projekta efektīvu īstenošanu un mērķu sasniegšanu, kura ietvaros plānotā sākotnējo ilgtermiņa investīciju apmērs ir lielāks par 50 miljoniem euro un labums, ko gūst sabiedrība no investīciju projekta īstenošanas, ir lielāks par atsevišķu indivīdu un atsevišķas kopienas interesēm (t.i., projekts ir nozīmīgs valsts attīstībai vai valsts drošībai), lēmumu par paredzētās darbības akceptu un nepieciešamo aizsargjoslu noteikšanu pieņem Ministru kabinets. Ministru kabinets lēmumu pieņem pamatojoties uz ierosinājuma pamata, ko sagatavo Ekonomikas ministrija vai tās pilnvarota institūcija.”
Aicinām anotācijā skaidrot minētā regulējama satvaru -  no anotācijā sniegtā apraksta nav skaidrs, vai Ministru kabinetam, pieņemot lēmumu par nepieciešamo aizsargjoslu noteikšanu un tādējādi paredzot nekustamā īpašuma tiesību aprobežojumu, tiks vērtētas attiecīgā nekustamā īpašuma īpašnieka intereses, vai nekustamā īpašuma īpašniekam tiks nodrošināta iespēja saņemt kompensāciju par viņam piederošā nekustamā īpašuma īpašuma tiesību aprobežojumu; vai tiek paredzēts, ka šādu aprobežojumu noteikšanai būs nepieciešams nekustamā īpašuma īpašnieka saskaņojums. 
Vēršam uzmanību, ka jau šobrīd pastāv tiesiskais regulējums, lai nodrošinātu sabiedrību ar valsts aizsardzības, vides aizsardzības, veselības aizsardzības vai sociālās nodrošināšanas vajadzībām, nepieciešamo nekustamo īpašumu: Sabiedrības vajadzībām nepieciešamā nekustamā īpašuma atsavināšanas likums, kura mērķis ir noteikt caurskatāmu, efektīvu un taisnīgu kārtību, kādā nekustamais īpašums atsavināms sabiedrības vajadzībām.
	Priekšlikums nav aktuāls, norma grozīta

	-

	555.
	
	LDDK 23.03.2022. priekšlikums:
Likumprojekta 7.panta ceturtā daļa nosaka: “(4) Lai nodrošinātu inovatīvo tehnoloģiju praktisko testēšanu reāllaikā inovācijas zonu un “regulējuma smilškastu” ietvaros, uzraudzības iestādes, kas ir atbildīgas par sabiedrības interešu nodrošināšanu attiecīgajā jomā, balstoties uz individuālā tehnoloģiskā risinājuma novērtējumu, ir tiesīgas noteikt izņēmumus attiecībā uz komersantu darbības ierobežojumiem. Izņēmumi var tikt noteikti, ja inovatīvo tehnoloģiju testēšana ir ierobežota noteiktā laika periodā un ir noteikts minimālais pasākumu kopums risku mazināšanai sabiedrības un indivīdu tiesību iespējamajam aizskārumam.”
Aicinām anotācijā paplašināti skaidrot, kādi iespējamie sabiedrības un indivīdu aizskārumi var pastāvēt un minēt konkrētus piemērus, kādi risku mazināšanas pasākumi šādos gadījumos var tikt paredzēti.  Vēršam uzmanību, ka Latvijas Republikas Satversmē ir nostiprinātas tiesības uz personas īpašumu (105.pants), kā arī  noteikts, ka valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu (115.pants).
	Priekšlikums ir ņemts vērā. 

Neatkarīgi no tā, kuras inovācijas tiek testētas, ir nepieciešami stingri drošības standarti un risku izvērtējums, kā arī noteikti risku mazināšanas pasākumi. Līdz ar to jebkādiem  potenciālajiem sabiedrības un indivīdu aizskārumiem  tiks paredzēts risku mazināšanas pasākumu kopums un kompensējošie mehānismi. Piemēram, ja “regulējums smilškastes” dalībniekiem tiks nodrošināta pieeju datu ezeram testēšanas vajadzībām, vienlaicīgi tiks noteikts, ka jebkuri personas dati, kas tiek apstrādāti saistībā ar “regulējuma smilškastes” darbību, tiek aizsargāti, izmantojot atbilstošus tehniskus un organizatoriskus pasākumus, un tiek dzēsti, tiklīdz ir beigusies dalība “regulējuma smilškastē” vai ir beidzies personas datu glabāšanas termiņš. Dati nevarēs tikt nodoti citiem lietotājiem vai izmantoti citiem mērķiem. 
Tāpat kā piemērs var tikt minēti bojājumi privātajam vai sabiedriskajam īpašumam gadījumos, kad tiek testēti, piemēram, autonomās piegādes droni pilotteritorijā. Šajos gadījumos ir jābūt noteiktam kompensācijas mehānismam (piemēram, apdrošināšanas piesaiste). 
Medicīnas tehnoloģiju jomā, piemēram, var tikt testētas aplikācijas pacientu veselības stāvokļa uzraudzībai. Protams, šādā testēšanā var tikt iesaistītas tikai pilnībā informētas personas, vienlaicīgi ir jābūt noteiktiem stingriem risku novēršanas pasākumiem, veicot paralēlas pārbaudes ar drošām tehnoloģijām u.c.
	Anotācijas I sadaļas 2. punkts.

	556.
	
	Finanšu ministrijas 26.04.2022. iebildums:
[bookmark: _Hlk106203373]Lūdzam papildināt likumprojektu ar deleģējumu Ministru kabinetam izdot noteikumus par komercdarbības atbalsta programmu par inovāciju zonu un “regulējuma smilškastu” izveidi. Vēršam uzmanību, ka likumprojektā un anotācijā ietvertie skaidrojumi nav pietiekami, lai secinātu, ka šajos pasākumos vienlaicīgi neizpildās visas Komercdarbības atbalsta kontroles likuma 5.pantā minētās komercdarbības atbalstu raksturojošās pazīmes. Piemēram, anotācijā sniegtais piemērs iespējamiem darbības atvieglojumiem komersantiem un pētniecības organizācijām, ka tām bez maksas tiktu nodrošināta pieeja datu ezeram, kā arī testēšanas vajadzībām bezpilota dronu testēšanas teritorijai, iespējams, ir pakalpojumi, ko nodrošina tirgus un tādējādi komersanti un pētniecības organizācijas tiek atbrīvotas no saimnieciskās darbības izdevumiem, kas parastā kārtībā būtu tām jāveic. Attiecīgi tās gūst ekonomisko priekšrocību (izpildās KAKL 5.panta otrā komercdarbības atbalstu raksturojošā pazīme). Tāpat anotācijā minētais, ka “dalība inovācijas zonās un “regulējuma smilškastēs” būs pieejama ikvienam komersantam vai pētniecības organizācijai, kas atbildīs izvirzītajiem atbilstības un atlases kritērijiem.”, šobrīd neizslēdz selektīvu priekšrocību programmas dalībniekiem, jo, iespējams, izstrādātie kritēriji nenodrošinās, ka visi komersanti un pētniecības organizācijas, kas ir salīdzināmā juridiskā un faktiskā situācijā, tiešām varēs ņemt dalību šajās programmās (izpildās KAKL 5.panta trešā komercdarbības atbalstu raksturojošā pazīme). 
Vienlaikus, no anotācijā ietvertajiem piemēriem iespējamiem darbības atvieglojumiem, secināms, ka daži no tiem, piemēram, kas saistīti ar normatīvā regulējuma izstrādi, varētu būt saistīti ar valsts funkcijas īstenošanu, tādēļ komersantu un pētniecības organizāciju dalība tajos netiktu kvalificēta kā komercdarbības atbalsts.
	Iebildums ir ņemts vērā. 

Atbilstoši Finanšu ministrijas norādēm ir papildināta 7. panta ceturto daļu un precizēta anotācijas I sadaļā norādītā informācija. 


	7. panta ceturtā daļa. 
(4) Ministru kabinets nosaka: 
1) inovācijas zonas un regulatīvās smilškastes izveides, darbības un izbeigšanas kārtību;
2) kārtību, kādā tiek izvērtēts inovāciju zonas un regulatīvās smilškastes izveides pieteikums.

	557.
	
	Finanšu ministrijas 26.04.2022. iebildums: Lūdzam precizēt likumprojekta 9. panta otrās daļas  2. punktā noteiktās tiesības Koordinācijas institūcijai veikt ieguldījumus prioritāro investīciju projektu sagatavošanā, priekšizpētē, finanšu un ekonomisko aprēķinu veikšanā, ja par to ir lēmis Ministru kabinets, paredzot, ka Koordinācijas institūcija nevis veic minētajā normā noteiktos ieguldījumus, bet gan organizē investīciju projektu sagatavošanu, priekšizpēti, finanšu un ekonomisko aprēķinu veikšanu, ja par to ir lēmis Ministru kabinets.
Vēršam uzmanību, ka likumprojekta anotācijā nav sniegts skaidrojums, kā minētās tiesības atbilst Koordinācijas institūcijas valsts funkciju īstenošanai. Skaidrojam, ka pat ja Ministru kabinets lemtu, ka Koordinācijas institūcijai ir jāīsteno likumprojekta 9.panta otrās daļas  2.punktā noteiktās tiesības, tas nozīmētu, ka Koordinācijas institūcijai tiek sniegt komercdarbības atbalsts, jo tā iesaistās tirgū kā saimnieciskās darbības veicējs (pakalpojumu sniedzējs). Komercdarbības atbalstu var izslēgt, ja Koordinācijas institūcija pakalpojumus iepērk atbilstošā procedūrā.
	Iebildums ir ņemts vērā. 

6. panta otrās daļas 2. punkts ir atbilstoši precizēts. 
	6. panta otrā daļa 2) 2) organizēt prioritāro investīciju projektu sagatavošanu, priekšizpēti, finanšu un ekonomisko aprēķinu veikšanu, ja par to ir lēmis Ministru kabinets.


	558.
	
	Finanšu ministrijas 26.04.2022. priekšlikums:
Lūdzam anotācijas III sadaļas 8.punktā skaidrāk norādīt, ka Atveseļošanas un noturības mehānisma (turpmāk – AF) investīciju ietvaros nav paredzēts plānot neattiecināmos izdevumus un atbalsta kombinēšanas ietvaros ir jāņem vērā MK 22.03.2022. sēdē izskatītajā Informatīvajā ziņojumā par Kohēzijas politikas Eiropas Savienības fondu investīciju aktualitātēm līdz 2022.gada 1.februārim (pusgada ziņojums) noteiktais par AF projektu izmaksām, ka “Attiecībā uz neattiecināmajām izmaksām nozares ministrijas reformu un investīciju projektu plānošanas un īstenošanas posmā, tai skaitā veicot grozījumus reformas vai investīcijas īstenošanas kārtībā vai projektā, neplāno neattiecināmās izmaksas, tas ir izmaksas, kas nav saskaņā ar reformas vai investīcijas īstenošanas nosacījumiem vai pārsniedz pieejamo attiecināmo finansējumu”.
	Priekšlikums ir ņemts vērā.


	Anotācijas III sadaļas 8. punkts. 

	559.
	
	Tieslietu ministrijas 27.04.2022. iebildums:
Likumprojekta 5. panta trešā daļa noteic, ka, lai nodrošinātu tāda prioritāro investīciju projekta efektīvu īstenošanu un mērķu sasniegšanu, kura ietvaros plānotā sākotnējo ilgtermiņa investīciju apmērs ir lielāks par 50 miljoniem euro un labums, ko gūst sabiedrība no investīciju projekta īstenošanas, ir lielāks par atsevišķu indivīdu un atsevišķas kopienas interesēm (t.i., projekts ir nozīmīgs valsts attīstībai vai valsts drošībai), lēmumu par paredzētās darbības akceptu un nepieciešamo aizsargjoslu noteikšanu pieņem Ministru kabinets. Ministru kabinets lēmumu pieņem, pamatojoties uz ierosinājuma pamata, ko sagatavo Ekonomikas ministrija vai tās pilnvarota institūcija.
Savukārt likumprojekta anotācijas I sadaļas 2. punktā norādīts, ka, lai paātrinātu lēmuma pieņemšanu gadījumos, kad projekts tiek īstenots vairāku pašvaldību teritorijās un lēmumu pieņemšana ir ievērojami apgrūtināta, likumprojekts noteic, ka valsts attīstībai vai valsts drošībai nozīmīgu projektu gadījumā, kad investīciju apjoms pārsniedz 50 miljonus euro un labums, ko gūst sabiedrība no investīciju projekta īstenošanas, ir lielāks par atsevišķu indivīdu un atsevišķas kopienas interesēm, lēmumu par paredzētās darbības akceptu un aizsargjoslu noteikšanu pieņem Ministru kabinets, pamatojoties uz Ekonomikas ministrijas vai tās pilnvarotas iestādes iesniegta pieteikuma pamata. Tādejādi tiks novērstas situācijas, kad projekta īstenošana tiek kavēta šaurākas sabiedrības interešu nodrošināšanas ietvaros.
Turklāt anotācijas I sadaļas 2. punktā norādīts, ka likumprojekta 5. panta trešajā daļā minētās Ministru kabineta tiesības pieņemt lēmumu pēc būtības neparedz īpašumtiesību aprobežojumu, bet gluži pretēji, iespēju nepiemērot šādus aprobežojumus, ja to prasa attiecīga projekta realizācija (piemēram, aizsargjoslu gadījumā). Tāpat, lai nodrošinātu sabiedrības interešu ievērošanu, norma paredz, ka pirms Ministru kabineta lēmuma pieņemšanas ir jāveic izvērtējums par to, vai labums, ko gūst sabiedrība no investīciju projekta īstenošanas, ir lielāks par atsevišķu indivīdu un atsevišķas kopienas interesēm. Šādas normas iekļaušana ir nepieciešama, jo Administratīvā procesa likumā paredzētais regulējums nerisina gadījumus, kad projekts tiek īstenots vairāku pašvaldību teritorijās, un tādējādi saskaņošanas process ir ievērojami apgrūtināts.
Vēršam uzmanību uz to, ka gan likumprojekta 5. panta trešajā daļā paredzētais regulējums, gan anotācijas I sadaļas 2. punktā ietvertā informācija ir neskaidra. Proti, Administratīvā procesa likumā paredzēto regulējumu piemēro publiski tiesiskajās attiecībās starp valsti un privātpersonu. Savukārt no likumprojekta 5. panta trešajā daļā paredzētā regulējuma tas neizriet. Tāpat Administratīvā procesa likuma 67. panta otrajā daļā ir noteiktas rakstveidā izdota administratīvā akta sastāvdaļas, kas cita starpā paredz, ka administratīvajā aktā ietver, ja administratīvā lieta ierosināta uz iesnieguma pamata, – iesniedzēja prasījumu, administratīvā akta pamatojumu, it sevišķi ietverot lietderības apsvērumus (65. un 66. pants), atsevišķu piemēroto tiesību normu uzskaitījumu, kā arī norādi, kur un kādā termiņā šo administratīvo aktu var apstrīdēt vai pārsūdzēt. Savukārt no likumprojekta 5. panta trešajā daļā paredzētā regulējuma un anotācijas I sadaļas 2. punktā ietvertās informācijas tas neizriet.
Papildus atkārtoti vēršam uzmanību uz to, atbilstoši Administratīvā procesa likuma 3. panta pirmajā daļā noteiktajam šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to, ja nepieciešams, likumprojektā var paredzēt speciālu regulējumu, kas ir citādāks nekā Administratīvā procesa likumā, vienlaikus anotācijā paredzot atbilstošu pamatojumu šāda regulējuma nepieciešamībai.
Tāpat vēršam uzmanību uz to, ka Aizsargjoslu likumā ir noteikti aizsargjoslu veidi, to noteikšanas kārtība, aprobežojumi aizsargjoslās u.tml. Anotācijas I sadaļas 2. punktā ir norādīts, ka Ministru kabinetam būs tiesības pieņemt lēmumu par Aizsargjoslu likumā paredzētā regulējuma nepiemērošanu, bet no likumprojekta 5. panta trešajā daļā paredzētā regulējuma tas neizriet. Vienlaikus vēršam uzmanību uz to, ka Aizsargjoslu likuma 1. panta 1. punkts noteic, ka aizsargjoslas ir noteiktas platības, kuru uzdevums ir aizsargāt dažāda veida (gan dabiskus, gan mākslīgus) objektus no nevēlamas ārējās iedarbības, nodrošināt to ekspluatāciju un drošību vai pasargāt vidi un cilvēku no kāda objekta kaitīgās ietekmes. Līdz ar to, lai paredzētu likumprojekta 5. panta trešajā daļā regulējumu par Ministru kabineta tiesībām pieņemt lēmumu par Aizsargjoslu likumā paredzētā regulējuma nepiemērošanu, nepieciešams papildināt anotācijas I sadaļas 2. punktā ietverto informāciju ar izvērstu pamatojumu šāda regulējuma nepieciešamībai, kā arī skaidrojumu par šāda regulējuma samērīgumu, ievērojot tai skaitā Satversmes 115.pantu.
Ievērojot minēto, lūdzam precizēt likumprojekta 5. panta trešajā daļā ietverto regulējumu un anotācijas I sadaļas 2. punktā ietverto informāciju.
	Iebildums ir ņemts vērā. Norma grozīta. 


	-


	660.
	
	Tieslietu ministrijas 27.04.2022. iebildums:
Likumprojekta 7.panta otrā daļa paredz uzdevumu Ministru kabinetam izdot “vadlīnijas inovācijas zonu un “regulējuma smilškastu” klauzulu izstrādei, nosakot nepieciešamos koordinācijas un atbalsta mehānismus tiesiskā ietvara saskaņošanai ar nozaru vajadzībām inovāciju izstrādei, testēšanai un ieviešanai dzīvē”. Likumprojekta anotācijā skaidrots, ka “regulējuma smilškastu efektīva darbība un jaunu inovācijas zonu izveide prasa patstāvīgu aktīvu rīcību no attīstības politikas veidotāju un ieviesēju puses. Ņemot vērā līdzīgu pieredzi citās valstīs, piemēram Vācijā, jaunu klauzulu izstrādei ir jābūt balstītai uz vienotām vadlīnijām šādu normu veidošanā, nodrošinot atbilstošu koordinācijas mehānismu, kurā ir pārstāvētas ne tikai publiskās pārvaldes institūcijas, bet arī nozares pārstāvji viedās specializācijas jomās. Ievērojot minēto, pēc likumprojekta apstiprināšanas ir nepieciešams Ekonomikas ministrijai kopā ar Tieslietu ministriju un Valsts kanceleju sagatavot atbilstošas vadlīnijas šādu normu izstrādei nozaru specialajās tiesību normās gadījumos, ja jautājumi ir risināmi likuma līmenī. ”
Vēršam uzmanību, ka minētais uzdevums valsts pārvaldei šobrīd nav skaidrs, proti, nav skaidrs, kam tiks adresētas minētās vadlīnijas, kas saprotams ir šādās vadlīnijās iestrādājamām “klauzulām” (par kādiem jautājumiem, kāds provizoriski būs to saturs, kādas problēmas ar tām būtu jāatrisina) un kur šādas klauzulas tiks piemērotas. Līdz ar to lūdzam likumprojekta anotācijā sīkāk skaidrot likumprojektā paredzētā uzdevuma saturu. Vēršam uzmanību arī uz to, ka “tiesiskā ietvara saskaņošanu”, t.i., normatīvo aktu projektu izstrādes un saskaņošanas kārtību valsts pārvaldē nosaka Ministru kabineta kārtības rullis, savukārt sabiedrības, tai skaitā nozaru līdzdalību lēmumu pieņemšanā - Attīstības plānošanas sistēmas likums, Ministru kabineta 2009. gada 25. augusta noteikumi Nr. 970 "Sabiedrības līdzdalības kārtība attīstības plānošanas procesā" u.c. tiesību akti. Līdz ar to, konstatējot nepilnības koordinācijas un atbalsta mehānismus tiesiskā ietvara saskaņošanai ar nozaru vajadzībām inovāciju izstrādei, var būt nepieciešams izstrādāt attiecīgus grozījumus normatīvajos aktos, jo ar vadlīnijām vai līdzīgiem dokumentiem šādas nepilnības var nebūt iespējams novērst. 

Tāpat, ņemot vērā arī minēto par  likumprojekta 7.panta otrajā daļā minētā uzdevuma neskaidro saturu, lūdzam no likumprojekta anotācijas svītrot norādi uz Tieslietu ministriju kā līdzatbildīgo iestādi, jo šobrīd nav skaidrs, kāda ir TM kompetence šādu vadlīniju izstrādē.
	Iebildums nav aktuāls, norma grozīta
	-

	661.
	
	Tieslietu ministrijas 27.04.2022. iebildums:
Par likumprojekta 7.panta ceturto daļu likumprojekta anotācijā skaidrots, ka “Lai inovācijas zonu un regulējuma smilškastu ietvaros nodrošinātu inovatīvo tehnoloģiju praktisko testēšanu reāllaikā, uzraudzības iestādes, kas ir atbildīgas par sabiedrības interešu nodrošināšanu attiecīgajā jomā, ir tiesīgas noteikt izņēmumus attiecībā uz ierobežojumiem, ja inovatīvo tehnoloģiju testēšana ir ierobežota noteiktā laika periodā un ir noteikts minimālais pasākumu kopums, kas nodrošina risku mazināšanu sabiedrības un indivīdu tiesību iespējamajam aizskārumam. Lēmums par izņēmuma piemērošanu tiek pieņemts, balstoties uz individuālā tehnoloģiskā risinājuma novērtējumu. Specifiskas normas un nozares vajadzības, kā arī pārvaramie šķēršļi un iespējamie riski var būt unikāli un tiks izvērtēti katras konkrētās “regulējuma smilškastes” un inovācijas zonas gadījumā.”
Lūdzam tomēr papildināt likumprojekta anotāciju ar skaidrojumu – jomām un piemēriem, kādus izņēmumus būs pieļaujams noteikt uzraugošajām iestādēm. Vēršam uzmanību, ka šī likumprojekta norma pēc būtības dod tiesībās iestādēm noteiktos gadījumos nepiemērot normatīvajos aktos, tai skaitā likumos noteiktās prasības. Kaut gan kopumā likumprojektā ietvertais regulējums par inovācijas zonu un regulējuma smilškastu attīstību ir atbalstāms, tomēr šādam regulējumam ir jābūt arī pietiekami skaidram un jānodrošina, ka tiks nodrošināta iedzīvotāju un sabiedrības būtisko interešu (tai skaitā veselības, preču un pakalpojumu drošuma, vides utt.) aizsardzība. Tāpat pārvaldes rīcības brīvība nevar būt neierobežota. Vēršam uzmanību arī uz Satversmes tiesas norādīto, ka no varas dalīšanas principa izriet arī tas, ka svarīgākie valsts un sabiedrības dzīves jautājumi, ievērojot Satversmē noteikto kārtību, jāizlemj pašam likumdevējam (sk., piemēram, Satversmes tiesas 2005.gada 21.novembra sprieduma lietā Nr 2005-03-0306 7.p.; Satversmes tiesas 2009.gada 21.decembra spriedums lietā Nr.2009-43-01, 30.1.p.). Līdz ar to iestāžu tiesībām nepiemērot normatīvos aktus būtu jābūt ierobežotām vismaz jomu/principu līmenī.
	Iebildums ir ņemts vērā. Daļa iebildumu nav aktuāla, jo norma grozīta. Saglabāta informācija anotācijā. 


	Anotācijas I sadaļas 2. punkts: “Specifiskas normas un nozares vajadzības, kā arī pārvaramie šķēršļi un iespējamie riski var būt unikāli un tiks izvērtēti katras konkrētās “regulējuma smilškastes” un inovācijas zonas gadījumā. 


	662.
	
	Tieslietu ministrijas 27.04.2022. priekšlikums: 
Lūdzam likumprojekta anotācijas IV sadaļā sīkāk skaidrot, kas tiks noteikts likumprojekta 4.panta ceturtās daļas 2.apakšpunktā minētajos noteikumos par prioritāro investīciju projekta statusa noteikšanas kritērijiem, ņemot vērā to, ka likumprojekta 4. panta pirmā līdz trešā daļa jau noteic būtiskos kritērijus, lai investīciju projektu varētu uzskatīt par prioritāro investīciju projektu. Tāpat likumprojekta 4.panta ceturtās daļas 1.apakšpunktā jau paredzēts noteikt prioritāro investīciju projektu apstiprināšanas kārtību. Proti, nav skaidrs, kas likumprojekta kontekstā saprotams ar “statusu”, kā arī vai un kādas likumu papildinošas prasības plānots iekļaut Ministru kabineta noteikumos. Nepieciešamības gadījumā lūdzam precizēt likumprojekta 4.panta ceturtās daļas 2.apakšpunktu.
	Priekšlikums ir ņemts vērā. 

Anotācijas I sadaļas 2. punkts un IV sadaļas 1. punkts ir papildināti ar skaidrojumu, ka projekta statusa noteikšanas kritēriji papildus būtiskajiem kvalitātes kritērijiem ietvers arī konkrētus izmērāmus kritērijus (piemēram, ieguldījumu minimālais apjoms Rīgā/ reģionos; jaunradīto darba vietu skaits; nodrošinātā eksporta apjoms; ieguldījumi pētniecībā un attīstībā). Šie rādītāji ir iekļauti arī šobrīd spēkā esošajos MK noteikumos Nr. 83 “Noteikumi par prioritāro investīciju projektu apkalpošanu”, taču to iekļaušana likumprojektā šobrīd nav iespējama, tā kā būs nepieciešamas papildus diskusijas ar nozares asociācijām un citām iestādēm par rādītāju atbilstību, ņemot vērā arī pēdējā gada pieredzi prioritāro projektu ieviešanā. 
Statuss nozīmē, ka projekta pieteicējs ir saņēmis LIAA izdotu administratīvo aktu (apstiprinājumu), ka projekts kvalificējas prioritāro investīciju statusam.
	Anotācijas I sadaļas 2. punkts un IV sadaļas 1. punkts.

	663.
	
	Tieslietu ministrijas 27.04.2022. priekšlikums: 
Lūdzam precizēt likumprojekta Pārejas noteikumu 1. un 2. punktu, vārdus “Ministru kabinets (..) izstrādā” aizstājot ar vārdiem “Ministru kabinets (..) izdod”.

	Priekšlikums ir ņemts vērā. 


	Pārejas noteikumi
1. Ministru kabinets līdz 2024. gada 1. janvārim izdod šā likuma 4.panta piektajā daļā minētos noteikumus. Līdz šo Ministru kabineta noteikumu izdošanai tiek piemēroti Ministru kabineta 2021. gada 4. februāra noteikumi Nr. 83 “Noteikumi par prioritāro investīciju projektu apkalpošanu”, ciktāl tie nav pretrunā ar šo likumu.
2. Ministru kabinets līdz 2024. gada 1. jūlijam izdod šā likuma 7.panta ceturtajā daļā minētos noteikumus.

	664.
	“4. pants (3) Prioritāro investīciju projekts ir ilgtspējīgs un sociāli atbildīgs. Tas izpilda vismaz vienu no šādām ilgtspējas prasībām:”

	Finanšu ministrijas 22.06.2022. priekšlikums:
Likumprojekta 4.panta trešās daļas norma nosaka, ka prioritāro investīciju projekts ir ilgtspējīgs un sociāli atbildīgs. Tas izpilda vismaz vienu no šādām ilgtspējas prasībām. Attiecīgi minētās daļas punktos ir noteikti projekta kritēriji, savukārt 5.punktā (precizēts pēc Tieslietu ministrijas iebilduma) ir noteikts veids, kādā projekts būtu jāīsteno, kas īsti neiet kopā ar iepriekš minētajos punktos noteikto konceptu. Līdz ar to lūdzam izvērtēt likumprojekta 4.panta trešās daļas 5.punkta nepieciešamību, un, ja tomēr punkts tiek atstāts, papildināt anotāciju ar skaidrojumu, kā tieši šajā punktā noteiktais izpilda ilgtspējas prasību.
	Priekšlikums ir ņemts vērā. 

	“4. pants (2) Prioritāro investīciju projektam jāatbilst vismaz vienam no šādiem ilgtspējīga un sociāli atbildīga projekta nosacījumiem:


	665.
	
	Finanšu ministrijas 22.06.2022. priekšlikums:
Atbilstoši šobrīd spēkā esošajiem normatīvajiem aktiem AS “Augstsprieguma tīkls” kā energoapgādes komersantam pieslēgšanās un šķērsošanas tehniskie noteikumi  jāizdod 20 dienu laikā. Saskaņā ar  likumprojekta 5.pantu prioritārā kārtībā attiecīgais pakalpojums būs jāsniedz 10 dienu laikā. Minētais termiņš ir īss un rada risku, ka kavētas tiks darbības neprioritāro objektu īstenošanai. Tādējādi AS “Augstsprieguma tīkls” ierosina paredzēt aizsardzības mehānismu to projektu īstenošanai, kas nav prioritāri, paredzot, ka energoapgādes operators ir atbrīvots no atbildības, ja nav ievērots termiņš īstenošanas virzībai kādam no neprioritārajiem objektiem.

	Priekšlikums ir ņemts vērā. 
Vēršam uzmanību, ka konkrēts prioritārā kārtībā sniedzamo pakalpojumu saraksts tiks noteikts MK noteikumos par prioritāro investīciju projektu apkalpošanu, kuri tiks izdoti uz šī likuma pamata. Šobrīd šādu pakalpojumu sarakstu nosaka 2022. gada 4. februāra MK noteikumi Nr.83 “Noteikumi par prioritāro investīciju projektu apkalpošanu”, kuros pieslēgšanas un šķērsošanas tehnisko noteikumu izdošana kā pakalpojums nav iekļauti, kā arī šobrīd nav arī paredzēts šādu pakalpojumu iekļaut. 
	

	666.
	“7. pants (1) Ministru kabinets izdod noteikumus par komercdarbības atbalsta programmu par inovācijas zonu un “regulējuma smilškastu” izveidi, tajā skaitā nosakot:”

	Finanšu ministrijas 22.06.2022. priekšlikums:
Lūdzam likumprojekta 7.panta pirmajā daļā izslēgt vārdu “komercdarbības”, jo likumprojekta 7.panta pirmās daļas 4.punktā jau tiek pateikts, ka atbalsta programma ietver komercdarbības atbalsta nosacījumus, vienlaikus minētais nodrošinās, ka plānotā atbalsta programma var arī neietvert komercdarbības atbalstu, kā tas tiek skaidrots anotācijā.

	Priekšlikums ir ņemts vērā. 

	5. panta trešā daļa: 
(3) Ministru kabinets nosaka kārtību, kurā nosaka:
1) attiecīgās komercdarbības atbalsta programmas pieejamo finansējumu;
2) kārtību un kritērijus, kādā tiek piešķirts komercdarbības atbalsts, tai skaitā, ad-hoc atbalsts;
3) kārtību, kādā īsteno komercdarbības atbalsta programmu;
4) atbalstāmo darbību un izmaksu attiecināmības nosacījumus;
5) atbalsta uzskaiti, neatbalstāmās nozares un darbības;
6) citus komercdarbības atbalsta vai ad-hoc atbalsta kontroles nosacījumus.


	667.
	“7. pants (1) 
4)	kārtību, kādā tiek sniegts un uzskaitīts valsts atbalsts inovācijas zonu un “regulējuma smilškastu” dalībniekiem.”
	Finanšu ministrijas 22.06.2022. priekšlikums:
Ņemot vērā, ka likumprojekta tekstā pārsvarā tiek lietots  termins “komercdarbības atbalsts” nevis termins “valsts atbalsts””, lai nodrošinātu vienotu pieeju terminoloģijas lietošanā, lūdzam likumprojekta 7.panta pirmās daļas 4.punktā tekstā lietot vienotu terminoloģiju “komercdarbības atbalsts” nevis “valsts atbalsts”.
	Priekšlikums ir ņemts vērā, termini precizēti. 

	-

	668.
	Anotācijas III sadaļa.
	Finanšu ministrijas 22.06.2022. priekšlikums:
Lūdzam svītrot anotācijas III sadaļas priekšpēdējās rindkopas pēdējā teikumā vārdus “vai pārsniedz pieejamo attiecināmo finansējumu”, ņemot vērā, ka Ministru kabineta noteikumu projekts par Atveseļošanas un noturības mehānisma (turpmāk – AF) plāna 3.1.1.4.i investīcijas īstenošanu šobrīd paredz izmaksas, kas var pārsniegt pieejamo AF finansējumu.
	Priekšlikums ir ņemts vērā. 
Anotācijas III sadaļas priekšpēdējās rindkopas pēdējā teikumā vārdi “vai pārsniedz pieejamo attiecināmo finansējumu” ir svītroti.
	Anotācijas III sadaļa. 

	669.
	“7. pants (3) Lai nodrošinātu inovatīvo tehnoloģiju praktisko testēšanu reāllaikā inovācijas zonu un “regulējuma smilškastu” ietvaros, uzraudzības iestādes, kas ir atbildīgas par sabiedrības interešu nodrošināšanu attiecīgajā jomā, balstoties uz individuālā tehnoloģiskā risinājuma novērtējumu, ir tiesīgas noteikt izņēmumus attiecībā uz komersantu un pētniecības organizāciju darbības ierobežojumiem. Izņēmumi var tikt noteikti, ja inovatīvo tehnoloģiju testēšana ir ierobežota noteiktā laika periodā un ir noteikts minimālais pasākumu kopums risku mazināšanai sabiedrības un indivīdu tiesību iespējamajam aizskārumam.”

	Tieslietu ministrijas 29.07.2022. iebildums:
Likumprojekta 7. panta trešās daļas regulējumu TM nevar saskaņot jau iepriekš saskaņošanas laikā minēto iemeslu dēļ (t.i., risks, ka uz nekonkrētu kritēriju pamata nekonkrētam iestāžu lokam tiek dotas tiesības nepiemērot tai skaitā likumā noteiktas obligātas prasības, kas vērstas uz citu sabiedrības interešu (vide, patērētāju aizsardzība, preču drošība, īpašumtiesības, utt.) aizsardzību). Šādiem izņēmumiem jābūt skaidri atrunātiem normatīvajos aktos.
[bookmark: _Hlk104992794]Ja šobrīd nav iespējams papildināt likumprojektu ar izsmeļošu izņēmumu (regulējuma jomu, likumu) uzskaitījumu, piedāvājam papildināt 7.panta trešo daļu ar atsauci “Ministru kabineta noteiktos gadījumos” (piemēram, “Lai nodrošinātu inovatīvo tehnoloģiju praktisko testēšanu reāllaikā inovācijas zonu un “regulējuma smilškastu” ietvaros, Ministru kabineta noteiktos gadījumos uzraudzības iestādes, kas ir atbildīgas par sabiedrības interešu nodrošināšanu attiecīgajā jomā, balstoties uz individuālā tehnoloģiskā risinājuma novērtējumu, ir tiesīgas noteikt izņēmumus attiecībā uz komersantu un pētniecības organizāciju darbības ierobežojumiem. Izņēmumi var tikt noteikti, ja inovatīvo tehnoloģiju testēšana ir ierobežota noteiktā laika periodā un ir noteikts minimālais pasākumu kopums risku mazināšanai sabiedrības un indivīdu tiesību iespējamajam aizskārumam”.
	Iebildums ir ņemts vērā.

	7.panta otrā un trešā daļa
(2) Lēmumu par inovācijas zonas un regulatīvās smilškastes izveidi apstiprina un tās darbību uzrauga Ministru kabineta izveidota tematiskā komiteja. 

(3) Ja tematiskā komiteja konstatē, ka ir nepieciešams sagatavot atšķirīgu tiesisko regulējumu, tad komitejai ir tiesības uzdot uzdevumu atbildīgajai ministrijai steidzamības kārtībā sagatavot un virzīt nepieciešamo normatīvo aktu.

	770.
	1. pants. Likumā lietotie termini.
(1) Prioritāro investīciju projekta īstenotājs ir Latvijas Republikā reģistrēts komersants vai reģistrēta ārvalsts komersanta vai dalībvalsts kapitālsabiedrības filiāle Komerclikuma izpratnē.
	Valsts kancelejas 04.11.2022 iebildums:

Likumprojekta 1. pantā, kurā ir iekļauti likumprojektā lietotie termini, norādīts termins "prioritāro investīciju projekta īstenotājs". Tajā pašā laikā turpmāk likumprojektā šis termins lietots netiek. Lūdzu svītrot minēto terminu, nepieciešamības gadījuma to iekļaujot citā likumprojekta pantā, piemēram, 4.pantā, kurā tiek regulēts jautājums par prioritāro investīciju projektiem.

	Iebildums nav aktuāls, norma grozīta
	-

	771.
	8. pants. Koordinācijas institūcija
Ministru kabinets nosaka institūciju, kas pilda šajā likumā un citos normatīvajos aktos noteiktos uzdevumus saistībā ar prioritāro investīciju projektu apkalpošanu (turpmāk — koordinācijas institūcija).
	Valsts kancelejas 04.11.2022 iebildums:
Likumprojekta 8. pantā ir noteikts, ka Ministru kabinets nosaka institūciju, kas pilda šajā likumā un citos normatīvajos aktos noteiktos uzdevumus saistībā ar prioritāro investīciju projektu apkalpošanu (koordinācijas institūcija). Tajā pašā laikā likumprojekta 5.panta otrā daļa nosaka, ka informāciju par apstiprinātajiem prioritārajiem investīciju projektiem oficiālajā izdevumā “Latvijas Vēstnesis” publicē Latvijas Investīciju un attīstības aģentūra. Ņemot vērā, ka likumprojektā jau ir minēta koordinācijas institūcija, lūdzu izvērtēt 8. panta nepieciešamību un to svītrot, vai arī precizēt likumprojekta 5. panta otro daļu, svītrojot norādi uz Latvijas Investīciju un attīstības aģentūru.
	Iebildums ir ņemts vērā.

	Likumprojekta 4. panta piektās daļas 3. punkts nosaka: 
(5) Ministru kabinets nosaka: 
3) institūciju, kas apstiprina prioritāro investīciju projekta statusu un iesaistīto institūciju informēšanas kārtību;

	772.
	6. pants. Komercdarbības atbalsts uzņēmējdarbības veicināšanai prioritārajos sektoros un mājokļu pieejamības veicināšanai 
 (1) Papildus atbalsta pasākumus uzņēmējdarbības veicināšanai prioritārajos sektoros, kā arī  mājokļu pieejamības veicināšanai, lai nodrošinātu darba spēka piesaisti reģionos, nosaka Ministru kabinets.
	Valsts kancelejas 04.11.2022 iebildums:
Likumprojekta 6. panta pirmajā daļā paredzēts, ka Ministru kabinets nosaka papildus atbalsta pasākumus uzņēmējdarbības veicināšanai prioritārajos sektoros, kā arī mājokļa pieejamības veicināšanai. Tā kā minētajā daļā ir ietverts deleģējums Ministru kabinetam, lūdzu papildināt anotācijas IV sadaļu.
	Iebildums ir ņemts vērā.
Anotācijas IV sadaļa tika papildināta ar punktu par Ministru kabineta izdotiem noteikumiem kas nosaka papildus atbalsta pasākumus uzņēmējdarbības veicināšanai prioritārajos sektoros, kā arī mājokļu pieejamības veicināšanai, lai nodrošinātu darba spēka piesaisti reģionos.
	Anotācijas IV sadaļa

	773.
	6. pants. Komercdarbības atbalsts uzņēmējdarbības veicināšanai prioritārajos sektoros un mājokļu pieejamības veicināšanai 
(2) Ministru kabinets izdod noteikumus par komercdarbības atbalsta programmām uzņēmējdarbības veicināšanai prioritārajos sektoros un mājokļu pieejamības veicināšanai, kuros nosaka:
1) attiecīgās komercdarbības atbalsta programmas pieejamo finansējumu, 
2) kārtību, kādā tiek piešķirts komercdarbības atbalsts,
3) kārtību, kādā saimnieciskās darbības veicējs iesniedz pieteikumu komercdarbības atbalsta saņemšanai un tā vērtēšanas kārtību, kā arī institūciju, kurā iesniedzams pieteikums komercdarbības atbalsta saņemšanai un kura izvērtē saņemtās informācijas atbilstību komercdarbības atbalsta piešķiršanas nosacījumiem un saimnieciskās darbības veicēja kvalifikācijas kritērijiem, un lēmuma par komercdarbības atbalstu iesniegšanu izskatīšanai Ministru kabinetā,
4) kārtību, kādā uzskaita piešķirto komercdarbības atbalstu,
5)	citus komercdarbības atbalsta kontroles nosacījumus.
	Valsts kancelejas 04.11.2022 iebildums:
Likumprojekta 6. panta otrajā daļā ir iekļauts uzdevums Ministru kabinetam izdod noteikumus, kuros cita starpā būs jānosaka kārtība lēmuma par komercdarbības atbalstu iesniegšanu izskatīšanai Ministru kabinetā. No iesniegtās redakcijas nav saprotams, kas tas būtu par lēmumu un kāpēc tas ir jāizskata Ministru kabinetā. Lūdzu papildināt anotāciju ar izvērstu skaidrojumu par minētā deleģējuma nepieciešamību vai arī svītrot to.
	Iebildums ir ņemts vērā.

	5. pants. Valsts atbalsts uzņēmējdarbības veicināšanai 
(1) Valsts atbalsts tiek sniegts tādiem prioritāro investīciju un tautsaimniecībai nozīmīgiem projektiem, kas atbilst 4.panta noteiktajām prasībām.
(2) Valsts atbalsts uzņēmējdarbības veicināšanai prioritārajos investīciju projektos un tautsaimniecībai nozīmīgos investīciju projektu piesaistei tiek sniegts atbalsta programmas vai ad-hoc atbalsta ietvaros.
(3) Ministru kabinets nosaka kārtību, kurā nosaka:
1) attiecīgās komercdarbības atbalsta programmas pieejamo finansējumu;
2) kārtību un kritērijus, kādā tiek piešķirts komercdarbības atbalsts, tai skaitā, ad-hoc atbalsts;
3) kārtību, kādā īsteno komercdarbības atbalsta programmu;
4) atbalstāmo darbību un izmaksu attiecināmības nosacījumus;
5) atbalsta uzskaiti, neatbalstāmās nozares un darbības;
            6) citus komercdarbības atbalsta vai ad-hoc atbalsta kontroles nosacījumus.

	774.
	Pārejas noteikumi
1. Ministru kabinets triju mēnešu laikā no šā likuma spēkā stāšanās dienas izdod šā likuma 4. panta ceturtajā daļā minētos noteikumus. Līdz šo noteikumu spēkā stāšanās dienai ir spēkā Ministru kabineta 2021. gada 4. februāra noteikumi Nr. 83 “Noteikumi par prioritāro investīciju projektu apkalpošanu” (Latvijas Vēstnesis, 2021/28.2), ciktāl tie nav pretrunā ar šo likumu.
2. Ministru kabinets sešu mēnešu laikā no šā likuma spēkā stāšanās dienas izdod šā likuma 7. panta pirmajā daļā  minētos noteikumus.
	Valsts kancelejas 04.11.2022 iebildums:
Normatīvā akta tekstu ir jāveido tā, lai tas būtu nepārprotams un normatīvā akta lietotājiem būtu skaidrs gan normatīvā akta regulējums, gan ar kuru datumu normatīvais akts stājas spēkā, gan līdz kuram datumam ir izpildāmas konkrētas darbības. Ņemot vērā minēto, lūdzu precizēt likumprojekta Pārejas noteikumu 1. un 2 .punktu, nosakot konkrētu datumu, līdz kuram izdodami Ministru kabineta noteikumi. Papildus vēršu uzmanību, ka spēkā stāšanās datumu vai spēkā esības datumu var precizēt līdz likumprojekta izskatīšanai Saeimā 3.lasījumā.

	Iebildums ir ņemts vērā.

	Pārejas noteikumi
1. Ministru kabinets līdz 2024. gada 1. janvārim izdod šā likuma 4.panta piektajā daļā minētos noteikumus. Līdz šo Ministru kabineta noteikumu izdošanai tiek piemēroti Ministru kabineta 2021. gada 4. februāra noteikumi Nr. 83 “Noteikumi par prioritāro investīciju projektu apkalpošanu”, ciktāl tie nav pretrunā ar šo likumu.
2. Ministru kabinets līdz 2024. gada 1. jūlijam izdod šā likuma 7.panta ceturtajā daļā minētos noteikumus.

	775.
	
	Valsts kancelejas 04.11.2022 iebildums:
Lūdzu izvērtēt nepieciešamību papildināt likumprojekta Pārejas noteikumus ar termiņu, līdz kuram izdodami likumprojekta 6. panta pirmajā daļā, 6. panta otrajā daļā un 8. pantā minētie noteikumi.
	Iebildums ir ņemts vērā.
Netiek saskatīta nepieciešamība papildināt Pārejas noteikumus. 
	

	776.
	
	Valsts kancelejas 04.11.2022 iebildums:
Likumprojekts nosaka prioritāro investīciju virzienus, tai skaitā prioritāro investīciju sektorus (piemēram, biomedicīna, medicīnas tehnoloģijas, farmācija) un zemas īres dzīvojamo mājokļu un sociālo mājokļu būvniecību. Tāpat likumprojekts arī nosaka, ka attiecībā uz prioritāro investīciju projektiem valsts pārvaldes uzdevumu ietvaros pakalpojumi sniedzami prioritārā kārtībā un termiņā. Tajā pašā laikā likumprojekts ir skaņots tikai ar Finanšu ministriju, Tieslietu ministriju, Valsts kanceleju un Latvijas Darba devēju konferderāciju.  Saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 52.1.4. apakšpunktu tiesību aktu projekts saskaņojams ar ministrijām, kuru kompetences jomu tieši skar projekts. Ņemot vērā minēto, lūdzu saskaņot likumprojektu ar institūcijām, kuru kompetenci likumprojekts skar - Vides aizsardzības un reģionālās attīstības ministriju, Iekšlietu ministriju, Veselības ministriju, Labklājības ministriju, Satiksmes ministriju, Latvijas Pašvaldību savienību.
	Iebildums ir ņemts vērā.
Likumprojekts tiks nodots saskaņošanai ar visām institūcijām, kuras tas skar.
	

	777.
	Anotācijas IV sadaļa
	Valsts kancelejas 04.11.2022 iebildums:
Likumprojekta anotācijā ir norādīts, ka ar minēto likumprojektu ir saistīts grozījums Covid-19 infekcijas izplatības seku pārvarēšanas likumā, kā arī nepieciešami grozījumi Aizsargjoslu likumā. Saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 11. punktu – ja saistībā ar projektu nepieciešams izdarīt grozījumus arī citos hierarhiski tāda paša līmeņa tiesību aktos, tad vienlaikus ar sagatavoto projektu izskatīšanai Ministru kabinetā iesniedz arī projektus par nepieciešamajiem grozījumiem. Lūdzu vienlaikus ar minēto likumprojektu iesniegt izskatīšanai Ministru kabinetā arī saistītos likumprojektus.
	Iebildums ir ņemts vērā.
Tiks virzīti grozījumi Covid-19 infekcijas izplatības seku pārvarēšanas likumā, izslēdzot likuma 59. panta otro daļu. Ierosinājums attiecībā uz grozījumu izstrādes nepieciešamību Aizsargjoslu likumā tika dzēsts no anotācijas.  
	Anotācijas IV sadaļa

